Мактаблар таъмири ҳамда эксплуатациясига ажратиладиган маблағлар етарли(ми?) - Халқ сўзи\nМактаблар таъмири ҳамда эксплуатациясига ажратиладиган маблағлар етарли(ми?)\n16:16 29 Май 2019 Жамият\nҚатор ОАВларда умумтаълим муассасалари таъмирига етарли маблағ ажратилиши, шунга қарамай ота-оналар қўмитаси томонидан мактабга ёрдам бериш учун пул йиғилиши нотўғри эканлиги мазмунида мақолалар эълон этилди. Шу муносабат билан мактаб харажатлари бўйича сметаларини очиқ эълон этиб бориш бўйича иш бошланди, деб хабар берди ХТВ матбуот хизмати.\nАсосийси, мактаб Кузатув кенгаши аъзолари ушбу сметаларда кўрсатилган маблағларнинг қанчалиги ва нима учун сарфланишини яхши тушуниб олиши керак. Шундагина ҳақиқий ҳолатга адолатли баҳо берилади.\nТаъкидлаш жоизки, умумтаълим муассасаларини молиялаштириш мамлакатимиз қонунчилиги доирасида бюджет маблағлари ҳисобидан амалга оширилиши керак. Ҳар бир мактаб йил давомида тасдиқланган харажатлар сметаси доирасида маблағ олади. Мазкур маблағнинг асосий қисми мактаб ходимларининг ойлик иш ҳақи ва у билан боғлиқ тўловларига йўналтирилади. Маблағнинг қолган қисми эса коммунал ҳамда алоқа (телефон, интернет) учун тўловлар, мактабни жорий таъмирлаш (ремонт) учун, қоғоз, канцелярия ва хўжалик моллари, компьютер техникалари, китоблар хариди ва бошқа турли тегишли харажатларга ажратилади, бу каби харажатлар – Бошқа харажатлар деб номланади.\nМактаб учун зарур бўлган қурилиш материаллари сметанинг “товар-моддий захиралар” бандида ажратилган маблағдан олиниши мумкин, шунингдек ушбу банд доирасидаги маблағлардан канцелярия ва хўжалик моллари ҳам олинади.\nМисол учун, Тошкент вилояти, Олмалиқ шаҳридаги мактабларни олсак, товар-моддий захиралар учун 2 млн.дан 11 млн. сўмгача маблағ ажратилган, шу билан бирга умуман бу мақсадларга пул ажратилмаган мактаблар ҳам мавжуд.\nМактабларга бюджетдан етарлича маблағ ажратилган, деб таъкидлаётганлар учун смета харажатларини соддароқ кўрсатадиган бўлсак, бюджетдан мактаб учун қурилиш материаллари (краска, эмульсия, шпатлевка ва ҳ.к.), канцелярия ва хўжалик молларини харид қилиш учун Олмалиқ шаҳридаги бир ўқувчига йилига ўртача 4 минг сўм, ойига 348 сўм тўғри келар экан. Бир синфда ўртача 35 та ўқувчи бўлса, ойига 12 минг сўмга қанчалик синфни таъмирлаб, керакли жиҳоз ва товарларни харид қилса бўлади?\nБир ўқувчига ўртача қоғоз учун йилига 494 сўм, ойига – 41 сўм ажратилар экан, яъни бир синфга йилига 15 минг сўм, ойига эса 1 200 сўм тўғри келаркан. Бу суммага қанча (ҳозирда бир пачка қоғозни ўртача нархи 32 минг сўм) пачка қоғоз харид қилса бўлади? Мазкур ажратилган маблағ нафақат таълим, балки мактаб маъмурияти ишини ташкил этишга етармикин?\nШу билан бирга, мактабнинг жорий таъмирлаш ишлари (куз-қиш мавсумига мактабни тайёрлаш)га ҳам маблағ ажратилади. Олмалиқ шаҳрида жойлашган мактаблар учун 765 млн. сўм ажратилган, лекин 320 млн. сўм маблағ “Обод қишлоқ, обод маҳалла” дастурига йўналтирилган. Шунда қолган 445 млн. сўм маблағни таҳлил қилсак, бир ўқувчига ўртача йилига 18 минг сўм, ойига – 1,5 минг сўм ажратилар экан. Яъни, бир синфга ўртача йилига 575 минг сўм, ойига эса 47 минг сўм тўғри келади.\nЛекин Олмалиқ шаҳри 445 млн. сўмнинг ҳаммасини (мажбур) фақат битта мактабга ажратган. Бунга шаҳардаги 15-мактабнинг томидан чакки ўтгани, иситиш тизими умуман ишламаслиги ва таълим-тарбия жараёнини аянчли аҳвол ҳолатга келгани сабаб бўлган. Олмалиқ шаҳри мактабларига жами бюджетдан ажратилган маблағлардан 95,5 фоизи ходимларнинг иш ҳақи ва у билан боғлиқ харажатларнинг 2 фоизи – коммунал ва қолган 2,5 фоизи эса бошқа (жорий таъмирлаш, канцелярия ва хўжалик молларини харид қилиш, қоғоз, кутубхона фонди, телефон ва интернет харажатлари, жиҳозлаш ва ҳ.қ.) харажатларни ташкил этади.\nАжратилган маблағни мактаб маъмурияти муассасаларни жорий таъмирлаш ва ободонлаштириш ишлари ҳамда муассасани янги ўқув йилига, куз-қиш мавсумига тайёрлаш ишларига сарфлашлари лозим. Албатта, бу маблағлар мактабларни тўлиқ ва сифатли таъмирлашга етарли эмас. Шу туфайли мактаб раҳбарияти йиллар давомида пул йиғишга мажбур бўлган.\nҲозирда Халқ таълими вазирлиги томонидан мазкур ҳолатни бартараф этиш учун мактаблар тизимини молиялаштириш ва қўшимча маблағ топиш бўйича қатор ишлар амалга оширилмоқда. Жумладан, мактабларда “ваучер” тизимини (бола бошига молиялаштириш) жорий этиш режалаштирилмоқда. Бу тизимга асосан мактабларга ўқувчилар сонига қараб бюджетдан маблағ ажратилиши кўзда тутилган. Шунингдек, Республика бўйича бюджет маблағлари адолатли ва шаффоф тақсимланиб, бюджетдан ажратилган маблағлар доирасида амалга оширилади.\nШу билан бирга, мактабларнинг моддий-техник базасини яхшилаш учун пуллик хизмат (бўш жойларни ижарага бериш, пуллик тўгарак)лар ташкил этиш имкониятлари яратилади. Мактабларга қўшимча маблағ топган ҳолда ходимларни рағбатлантириш ва мактабнинг моддий-техника базасини яхшилаш имкони берилди.\nМактабларга қўшимча маблағ топишнинг яна бир йўли ҳомийларни жалб этишдир. Ҳомийлар турли корхоналар, собиқ битирувчилар, ўқувчиларнинг ота-оналаридан иборат бўлиши мумкин.\nҲомийлик ихтиёрий тарзда ва қонуний ташкил этилиши лозим. Яъни, пул маблағлари мактаб ҳисобига тушиши ва ҳомийлар маблағларни сарфланиши бўйича маълумотни олишлари учун шароит яратилиши керак.\nБюджетдан ва қўшимча ишлаб топилган маблағларни самарали ва мақсадли сарфланиши назоратида мактабларда ташкил этилган Кузатув кенгашлари ва ота-оналарнинг ўрни катта. Ота-оналар Кузатув кенгаши орқали маблағларнинг сарфланиши устидан жамоатчилик назоратини ўрнатишда кўмак беришлари лозим.


Қўл остидаги ходимларни сўккан бош врач ўз вазифасидан озод этилди\n03:12 09 Июл 2020\nSpuntik / Владимир Федоренко\n19:40 02.06.2020 Ҳавола олиш\nИжтимоий тармоқларда ходимларини ўз кабинетида сўкаётган раҳбарнинг видеоси тарқалди. Видео “қаҳрамони” Тошкент вилояти Санитария -эпидемиология осойишталик маркази бош врачи Бахтиёр Болтабоев эканлиги маълум бўлди.\nТОШКЕНТ, 2 июн — Sputnik. Тошкент вилояти Санитария-эпидемиология осойишталик маркази бош врачи ўз вазифасидан озод этилди, деб хабар қилди Соғлиқни сақлаш вазирлиги матбуот хизмати.\nИжтимоий тармоқларда ходимларини ўз кабинетида сўкаётган раҳбарнинг видеоси тарқалди. Тез орада видео “қаҳрамони” Тошкент вилояти Санитария -эпидемиология осойишталик маркази бош врачи Бахтиёр Болтабоев эканлиги маълум бўлди.\nБугун Соғлиқни сақлаш вазирлиги ҳузуридаги Санитария–эпидемиологик осойишталик агентлиги томонидан хизмат текшируви ўтказилиб, мутахассислар томонидан ўрганилди. Вилоят Санитария -эпидемиологик осойишталик маркази бош врачи Бахтиёр Болтабоевнинг қўл остидаги ходимлари билан ўта қўпол ва ахлоқий меъёрларга тўғри келмайдиган тарздаги суҳбати муҳокама қилиниб, қонунчиликда белгиланган тартибда тегишли чора кўрилди.\nБош врач Соғлиқни сақлаш вазирининг биринчи ўринбосари, мазкур агентлик директори Баҳодир Юсупалиевнинг тегишли буйруғи билан ўз вазифасидан озод этилди.


Бугун биз мусулмонлар шу кўйга тушдик... | Azon.uz - Ахборот-таҳлилий портал\n4337 11:30 21.01.2021\nБир подшоҳ масжид олдидан ўтаётиб азон айтилаётганини эшитиб тўхтабди. Қараса азондан сўнг намозга ҳеч ким келмабди. Шунда подшоҳ азонни қайтариб айтишни буюрибди. Муаззин иккинчи марта азон айтганда одамлар масжид олдига тўпланишиб, «Нега икки марта азон айтдинг?» деб муаззинни «уришиб беришибди». «Бир вақт намозга бир марта азон айтилади», деб муаззин билан баҳслаша бошлашибди.\nБугун биз мусулмонлар шу кўйга тушдик. Худди ўз ишларимизни қойилмақом қилиб қўйгандек, имомлар ва муаззинларимизга ақл ўргатишга киришиб кетдик. Аҳли илмларимиз билан талашиб-тортишишга соатлаб вақт топамиз. Дин ишини ўз аҳлига топширмаймиз. Аксинча ҳар бир диний масъалага бурнимизни тиқмасак кўнглимиз жойига тушмайди...\n1060 20:30 26.02.2021\n737 17:30 26.02.2021\n952 11:30 26.02.2021\n583 09:16 22.02.2021\n719 19:20 21.02.2021\n1341 14:35 17.02.2021


Закотнинг шартлари - Fitrat.uz\nБош саҳифа / Мақолалар / Закотнинг шартлари\nIyun 6, 2018\tЗакотнинг шартлариda fikr bildirishni o'chirish 192 Кўришлар\nЗакотнинг фарз бўлиш ва тўғри бўлиш шартлари:\nЗакот – ҳур мусулмон бўлған оқил одамга фарз бўлишига тўрт мазҳаб имомлари иттифоқ қилишган.\nЗакот тўғри бўлиб, закот ўрнига ўтиши учун энг муҳим шарт закот беришни ният қилишдир. Чунки ҳеч бир ибодат ниятсиз бўлмайди. Закотни адо этиш ёки уни ажратиш вақтида ният қилиш шарт қилинди. Илло, молнинг ҳаммасини садақа қилиб юборса, бундан мустасно.\nУшбу жумлаларда закотнинг фарз бўлиш шартлари ҳақида сўз бормоқда. Уларнинг ҳар бири билан бафсил танишиб чиқсак, масалани пухта тушуниб оламиз. Закотнинг фарз бўлиши учун уни берувчида лозим бўлган шартлар қуйдагилардан иборат:\n“Ҳур” бўлиши – Закот берувчи қул ёки бошқага маҳбус бўлмаслигидир. Яъни, ҳур – озод одамга закот фарз бўлади. Қулнинг зиммасига закот фарз бўлмаслигида мазҳаб уламолари иттифоқ қилишган. Чунки у мулкка тўлиқ эга бўлолмайди, унинг қўлидаги нарсага хўжайини эгалик қилади.\nМукотоб (хожаси билан озод бўлиш учун тўлов тўлашга шартнома тузган қул), мудаббар (хожаси “Мен ўлгандан кейин озодсан”, деб қўйган қул) ва умму валад (хожасидан бола кўрган чўри)ларига моли бўлса ҳам, закот фарз бўлмаган, чунки уларнинг ўзлари бировнинг мулки бўлишган. Шунинг учун уларнинг мулкка эгалиги тўлиқ эмасдир.\nМазҳаб уламолари қул топган молнинг закоти ҳақида турлича баён қилишган:\nЖумҳур уламолар(Ҳанафий, Шофеъий ва Ҳанбалий)нинг райига кўра: “Қулнинг молида хўжайинига закот фарз бўлади. Чунки у кулининг молига эгалик қилганлиги учун унинг закоти у(хожаси)нинг зиммасида бўлади”.\nМоликийлар: “Қулнинг молида қулга ҳам, хожасига ҳам закот йўқдир. Чунки қулнинг эгалиги нуқсонлидир. Закот тўлиқ мулк эгасига вожиб бўлади. Шунингдек, хўжайин қулнинг молига эгалик қиломайди”, деганлар.\n“Мусулмон” бўлиши – Мусулмон бўлмаган одамга закот фарз бўлмаслигига уламолар ижмоъ қилишган. Чунки закот покловчи ибодатдир. Мусулмон бўлмаган одамдан закот олинмаслиги закот исломий ибодат бўлгани учундир. Худди мусулмон бўлмаган одамдан намоз ўқиш ва рўза тутиш талаб қилинмаганидек, закот беришни ҳам талаб қилиб бўлмайди.\nБаъзи бир кишилар: “Ислом давлати соясида яшаётган, аммо мусулмон бўлмаган одам турли имтиёзлардан, хизматлардан, қулайликлардан, ижтимоий манфаатлардан фойдаланади, ҳатто қарилик ёки ишга яроқсизлик нафақасини ҳам олади. Яна у закотдан маблағлар ҳам сарфланган нарсалардан фойдаланади-ю, нима учун закот бермай юриши керак?” дейишлари мумкин.\nБу саволга уламоларимиз шундай жавоб берадилар: “Ислом давлати соясида яшаётган ғайримусулмон одам “зиммий” деб аталиб, у “жизя” деб номланган тўлов тўлайди. Исломдаги бу тўловга ибодат маъносида эмас, ҳукумат одамлари орқали олиб бориладиган муомала сифатида қаралади”.\nЗиммий Ислом давлати ҳимоясида юргани, барча ижтимоий имтиёзлардан фойдалангани, аммо ҳарбий хизматдан озод қилингани учун жизя тўлайди.\nАгар “жизя”га амал қилинмаётган бўлса, давлат ундай кишиларга солиқ солиши мумкин. Ҳазрати Умар розияллоҳу анҳунинг даврларида Бану Тағлаб номли араб қабиласига нисбатан шундай қилинган.\nМусулмон бўлмаган одамга закот фарз бўлмаслигини мазҳаб уламолари турлича баён қилишган:\nҲанафий ва Ҳанбалийлар: “Мусулмон бўлишлик закотнинг шартларидандир. Кофир одамга закот фарз бўлмайди. У аслий кофир бўлсин ёки муртад бўлсин фарқи йўқ. Агар муртад мусулмон бўлса, муртадлик пайтидаги закотини бериш унга фарз бўлмайди”, деганлар.\nМоликий: “Мусулмон бўлишлик закот фарз бўлишлигининг эмас, тўғри бўлишлигининг шартидир. Шундай экан, кофир одамга (закот) фарз бўлади. Агарчи (закот) фарз бўлса ҳам, фақатгина мусулмон бўлишлик билан тўғри (қабул) бўлади. Агар мусулмон бўлса, батаҳқиқ, мусулмон бўлиши билан (бермаган закоти) соқит бўлади. Аллоҳ таолонинг: “Илло, шундан (куфрдан) кейин тавба қилиб, (хатоларини) тузатсалар, албатта, Аллоҳ кечиримли ва раҳмли зотдир”(Оли Имрон сураси 89-оят) деган сўзига мувофиқ муртад билан аслий кофир орасида фарқ йўқ”, деганлар.\nШофеъийлар: “Муртад одамга фарз ҳолида тўхтаб қолган закот исломга қайтганида фарз бўлади. Агар исломга қайтса, унинг мулки қолганлиги учун унга закот фарз бўлишлиги очиқ ойдиндир. Шундай экан ўша пайтда уни беради. Агарчи, уни бир қисмини ажратиб муртад пайтида чиқарган бўлса ҳам”, деганлар.\nЗакотнинг тўғри бўлиши ҳақида мазҳаб уламолари турлича баён қилишган:\nУч мазҳаб (Ҳанафий, Моликий ва Ҳанбалий) иттифоқига кўра: “Ният кофирдан тўғри бўлмайди. Мусулмон бўлишлик закот фарз бўлишининг шарти бўлганидек, унинг тўғри бўлиш шарти ҳамдир. Чунки закот фақат ният билангина тўғри бўлади”.\nШофеъийлар эса: “Муртад одамдан ният тўғри бўлади. Шунинг учун муртад одамга фарз ҳолида тўхтаб қолган закот, фарз бўлади”, дейишган.\n“Болиғ ва оқил” – деганда унга нисбатан шариат ҳукмлари таклиф қилинган, яъни шариат ҳукмларини бажариши фарз бўлган шахс тушунилади. Бу ерда асосан балоғатга етганлик ва оқиллик кўзда тутилган. Шунинг учун балоғатга етмаган болаларга ва мажнунларга закот фарз бўлмайди.\nБу ҳақида мазҳаб уламолари турлича баён қилишган:\nУч мазҳаб (Моликий, Шофеъий ва Ҳанбалийлар) наздида: “Закот фарз бўлиши учун балоғатга етган бўлишлик керак. Бас, гўдакка закот фарз бўлмайди. Оқил бўлиш ҳам лозимдир. Чунки мажнунга ҳам закот фарз бўлмайди. Лекин уларнинг ҳар бирини молида закот фарз бўлади. Уни беришлик валийсининг зиммасида бўлади”.\nҲанафийлар: “Гўдак ва мажнуннинг молида закот фарз бўлмайди. Уларнинг молидан валийлари закот чиқаришлиги ҳам талаб қилинмайди. Чунки закот рағбатлантирилган ибодатдир. Гўдак ва мажнун у ҳақида сўралмайдилар. Абатта, уларнинг молида нафақа-эҳсон ва садақалар фарз бўлади. Чунки улар бандаларнинг ҳақларидандир. Уларнинг молларида ушр ва садақаи фитр ҳам фарздир. Чунки уларда таъминот маъноси бор. У (ушр ва садақаи фитр)лар бандаларнинг ҳақларига киради. Ақли пастларнинг ҳукми гўдак ҳукми кабидир. Унинг молида закот фарз бўлмайди”, деганлар.\nАввалги РАМАЗОН БАНДАНИНГ НОМАИ АЪМОЛИНИ БЕЗАЙДИГАН ОЙ\nКейинги Пискент тумани “Пискент” жоме масжидида таровеҳ намози. Рамазон шукуҳи. (видео)


Франция ва Россия учрашуви вақтида «Стад де Франс» стадиони атрофига мерганлар жойлаштирилади\n16:29 / 28.03.2016\nФранция ва Россия терма жамоалари ўртасидаги футбол учрашуви бўлиб ўтадиган Сен-Денидаги «Стад де Франс» стадиони атрофида снайперлар жойлаштирилади. Бу ҳақда Париж шаҳар жамоат тартибини сақлаш ва йўл ҳаракати тартибга солиш штаби раҳбари Лоран Симонен маълумот берган.\n«Снайперлар стадион атрофига жойлашади. Стадионнинг ўзида эса полициянинг кучли тайёргарликка эга алоҳида қўшини иш олиб боради. Жами бўлиб ўйин пайтида 400 нафар полиция ходими ишлайди», — дея Симонендан иқтибос келтиради BFMTV.\nБундан олдинроқ, Россия терма жамоаси жойлашган Париж яқинидаги меҳмонхона қаттиқ қўриқланаётгани ҳақида хабар берилганди.


08:39 08 Август 2020\n16:04 17.10.2019 (Янгиланган 16:11 17.10.2019) Ҳавола олиш\nЎзбекистондаги солиқ ислоҳотларига баҳо берар экан, молиявий таҳлилчи Дмитрий Голубовский солиқларнинг пасайтирилиши баробарида, республика ўзини ноқулай вазиятга қўйиши мумкинлигини тахмин қилди.\nТОШКЕНТ, 17 окт - Sputnik. Ўзбекистонда қўшимча қўшилган қиймат солиқ ставкаси 1 октябрдан 20% дан 15%га туширилди. Бу орада жорий йил биринчи ярим йиллиги натижалари бўйича республиканинг ташқи қарз ҳажми 13,09 млрд АҚШ долларини ёки ЯИМнинг 23,5% ини ташкил этди.\n“ҚҚСнинг 20% дан 15% га туширилиши – иқтисодиёт ривожланиши тезлигини ошириш йўлида тўғри қарор. Солиқларни тушириш керак. Бироқ, ҳозирда мамлакат диққат-эътибори остида бўлиши керак бўлган йўналиш бу давлатнинг ташқи қарз юкидир. Ўзбекистонда, билишимча, суверен қарз ўсиш суръатлари ниҳоятда баланд”, - дейди молиявий таҳлилчи.\nМарказий банк Ўзбекистон ташқи қарзи нима сабабдан ўсаётганини тушунтирди\nШунинг баробарида солиқларни пасайтиришни бошлаб юборган давлат, эксперт фикрича, ноқулай вазиятга тушиб қолиш ҳеч гап эмас. Чунки бюджетнинг катта қисми қарзларни қайтариш билан оввора бўлиб қолади. Ушбу маънода, иштаҳани тийган яхши. Зотан, яқин 2 йилда глобал рецессия кутилмоқда, дея тахмин қилди у.\nД.Голубовскийнинг сўзларига қараганда, солиқларни ташқи қарзни қайтаришга етарли бўладиган суръатда йиғиб олиш талаб қилинади. У мисол тариқасида Россия тажрибасига тўхталар экан, бу ерда солиқ тизими соддалаштирилиши натижасида солиқларни йиғиб олиш кескин ўсганлигини қайд этиб ўтди.\nСолиқ экспериментлари охири нима билан тугайди?\n“РФда маъмурий бошқарилиши ва ҳисобга олиниши мураккаб бўлган кўплаб турли солиқлар соддароқ йиғимлар комплекси билан алмаштирилди. Улар жумласида, ҚҚС, жисмоний шахслар учун даромад солиғи, фойдали қазилмалар бўйича ер қаъридан фойдаланганлик учун солиқ кабилар. Бу солиқлар йиғилишини кескин оширди. Гарчи, бизнесга солиқ юки пасайтирилган бўлса-да, давлат хазинасига солиқ йиғимлари ҳажми анча ошганини кузатиш мумкин, - деди эксперт.– Қолаверса, Россияда солиқ солиш устидан назоратнинг самарали тизими ўрнатилган”.\n"Надо умерить аппетиты": эксперт посоветовал Узбекистану не залезать в долги


Ҳажга доир кўрсатмалар | Azon.uz - Ахборот-таҳлилий портал\nҲажга доир кўрсатмалар\n09:56 07.08.2018 674\nБу йилги мавсумда ҳаж ибодатини адо этишни ният қилган барча опа сингилларимизга муборак бўлсин.\nБу кўплаб мусулмон аёллар орасида йўқолиб, кўринмай қолган Аллоҳнинг фарзидир. Уларнинг айримлари ҳажни ўзларига фарз эканини билмайдилар. Айримлари билсаларда уни кечга сурадилар хатто уларга бирдан ажал етиб қолса ҳажни тарк қилган ҳолда ўтадилар. Айримлари ҳажнинг бирорта қоидаларини билмайдилар натижада тақиқланган ҳаром ишларни содир этиб қўядилар. Баъзан ўзлари сезмаган ҳолларида ҳажлари ботил бўлиб қолади.\nЁрдам сўраладиган зот ёлғиз Аллоҳнинг Ўзидир.\nҲаж бандаларга буюрилган Аллоҳнинг фарзи бўлиб исломнинг бешинчи рукнидир. У Расулуллоҳ соллаллоҳу алайҳи ва салламнинг сўзларига биноан аёлнинг жиҳодидир.\nИмом Бухорий ривоят қилган ҳадисда у зот соллаллоҳу алайҳи ва саллам Оиша розияллоҳу анҳо онамизга; ˝Сизларнинг жиҳодингиз ҳаждир˝, деганлар.\nҚуйида ҳажни ирода қилганлар учун кўрсатма ва насиҳатлар ҳамда ҳажга хос бўлган аҳкомлар тўпламини ҳавола этамиз. Улар ҳажнинг қабул ва мабрур ҳажлардан бўлишига ёрдам беради.\nМабрур ҳаж ҳақида саҳиҳлигига иттифоқ қилинган ҳадисда Расулуллоҳ соллаллоҳу алайҳи ва салам айтганларидек; ˝Унинг савоби фақат жаннатдир˝, дейилган.\n1- Ихлос. Барча ибодатлар шунингдек ҳажнинг ҳам тўғри ва қабул бўлишида шарт қилинган нарса ҳолис Аллоҳ учун бажаришдир. Ҳажингизни ҳолис Аллоҳ учун қилинг. Риёдан эҳтиёт бўлинг чунки у амални барбод қилади ва уқубатни келтириб чиқаради.\n2 - Суннатга эргашиш ва амални Набий соллаллоҳу алайҳи ва салламнинг кўрсатган йўлларига мувофиқ бажариш. Бу амалнинг тўғри ва қабул бўлишини иккинчи шартидир.\nИмом Муслим ривоят қилган ҳадисда Расулуллоҳ соллаллоҳу алайҳи ва саллам; "Ким бизнинг буйруғимиз бўлмаган амални қилса у рад этилгандир", деганлар.\nБу нарса сизни ҳаж аҳкомларини Китоб ва суннатдаги саҳиҳ далилларга таянган фойдали китоблардан ёрдам сўраган ҳолда Набий соллаллоҳу алайҳи ва саллам суннатларига мувофиқ таълим олишга чорлайди.\n3 - Катта ва кичик ширкдан ҳамда гуноҳларнинг барчасидан сақланинг. Чунки катта ширк исломдан чиқишга, амалнинг барбод бўлишига ва уқубатга олиб келади. Кичик ширк амалнинг барбод бўлишини ҳамда уқубатни келтириб чиқарса, гуноҳлар уқубатни вожиб қилади.\n4 - Аёл кишини ҳаж ва бошқа иш учун маҳрамсиз сафар қилиши жоиз бўлмайди.\nНабий соллаллоҳу алайҳи ва саллам; ˝Аёл киши фақат маҳрами билангина сафар қилади˝, деганлар.\nМаҳрам бу аёлнинг эри ва аёлга қариндошлик ёки эмикдошлик жиҳатидан никоҳи доимо ҳаром бўлган кишилардир.\nБу аёл учун ҳажнинг вожиб бўлишидаги шартдир. Агар аёлга ўзи билан сафар қиладиган маҳрами бўлмаса унга ҳаж вожиб эмас.\n5 - Аёл киши ўзи хоҳлаган оқ ёки қора кийимда эҳромга кириши мумкин шунингдек ўзига ортиқча оро беришдан ва аъзоларини билдириб турадиган тор, шаффоф, калта, ёриғи бор йирмочли ҳамда безакли кийимлар кийишдан сақлангани маьқул. Ва яна аёл киши эркакларга ўхшаш ёки ғайри динлар кийимига ўхшаш нарсалардан сақланиши ҳам вожиб бўлади.\nШундан маълум бўладики баъзи аёллар жамоасининг эҳром учун ўзларига муайян яшил ёки оқ каби рангни тайин қилишларининг далили йўқ, балки у кейин пайдо бўлган бидъатлардандир.\n6 - Ният қилиб эҳромга кирган аёлни барча ҳушбўй нарсаларни суртиши таъқиқланади. Баданида бўлсин ёки кийимида унинг фарқи йўқ ҳушбўйлик мумкин эмас.\n7- Эҳромга кирган аёл кишига бошидаги сочини ва танасидаги тукларни ҳар қандай восита билан олиши ҳаром бўлади. Шунингдек тирноқларини олиш ҳам тақиқланади.\n8 - Эҳромга кирган аёлга бурқа (паранжи) кийиши, ниқоб ва қўлқоп тақиши мумкин эмас.\nИмом Бухорий ривоят қилган ҳадисда Набий соллаллоҳу алайҳи ва салам; ˝Аёл киши ниқоб ўрамайди ва қўлқоп киймайди˝, деганлар.\n9 - Эҳромга кирган аёлга ниқоб ва қўлқоп тақиши рўкач қилинган бўлсада у юзи ва икки қўлини бегона эркаклар олдида очмайди, чунки у аёл юзи ва икки қўлини кийими ёки рўймоли каби шунга ўхшаш бирор нарса билан тўсиши мумкин.\nМўминларнинг онаси Оиша розияллоҳу анҳо; ˝Биз Расулуллоҳ соллаллоҳу алайҳи ва саллам билан бирга эҳромдалик вақтимизда олдимиздан улов минган кишилар ўтар эди. Бизга яқин келганларида ҳар-биримиз бошидаги жилбобини юзига тўсиб, улар ўтиб кетганларидан кейин (юзимизни) очар эдик˝, деганлар.\n10 - Айрим аёллар рўмоли ёки жилбобининг бирор қисми юзига тегмаслиги учун бошларига салла ёки шунга ўхшаш нарса қўйиб оладилар. Бу ўзини қийнаш бўлиб унга ундовчи бирор кўрсатма йўқ. Чунки эҳром боғлаган аёлнинг юзига ёпинчиқни тегиб қолишининг ҳеч қандай айиби йўқ.\n11 - Эҳромдаги аёлни кўйлак, иштон ва оёқларига пайпоқ киши ҳамда тилла тақинчоқлар, узуклар, соат ва шунга ўхшаш нарсалар тақиши жоиздир. Лекин унга ҳаж ва бошқа ерда ҳам зийнатларини маҳрами бўлмаган эркаклардан беркитиши таъйин қилинади.\n12 - Айрим аёллар ҳаж ёки умра нияти билан мийқотдан ўтганларида ҳайзлари келиб қолади. Шунда эҳром боғлаган аёл ҳайздан пок бўлиб таҳоратли бўлиши керак деган гумон билан гоҳида эҳромга кирмай мийқотдан зҳромсиз ўтиб кетади. Бу очиқ хатодир. Чунки ҳайз эҳромни ман қилмайди.\nҲайиз кўрган аёл ҳам ҳожилар нима қилсалар шуни қилади фақатгина байтуллоҳни тавоф қилмайди. Тавофни пок бўлгунча кечиктириб туради. Агар эҳром боғлашни кечиктириб мийқотдан эҳромсиз ўтиб кетадиган бўлса уни эҳромга кириш учун мийқотга қайтиши вожиб бўлади. Агар қайтмаса ҳажнинг бир вожибини тарк қилгани учун унга қон (жонлиқ сўйиш) вожиб бўлади.\n13 - Аёл киши эҳромга кираётган вақтда агар унинг арконларини мукаммал қила олмай қолишидан қўрқадиган бўлса; ˝Агар мени тўсувчи тўхтатиб қолса мени эҳромдан чиқиш жойим тўсилган еримдир˝, дейиши шарт бўлади. Ана шунда у учун ҳажни тўлиқ тамомига етказишдан тўхтатадиган нарса пайдо бўлса унга ҳеч нарса вожиб бўлмайди.\n14 - Ҳаж амалларини ёдлаб олинг;\nБиринчидан; Тарвия яьни Зулҳижжа ойининг саккизинчи куни ғусл қилинг ва талбия айтиб эҳромга киринг. Талбия - ˝Лаббайка Аллоҳумма лаббайк, лаббайка ла шарика лака лаббайк. Иннал ҳамда ван-неьмата лака вал-мулк, ла шарика лак˝- калималаридир.\nИккинчи; Минога чиқинг. У ерда пешин, аср, шом, ҳуфтон ва бомдод намоларини тўрт ракатликларини қаср қилиб икки ракатдан жамламай алоҳида ўз вақтида ўқинг.\nУчинчи; Зулҳижжанинг тўққизинчи куни тонг отгач Арофат водийсига йўл олинг ва у ерда пешин билан асрни пешин вақтида жам қилиб қаср ўқинг. Арофотда дуо ва зикр ила астойдил тавба қилиб қуёш ботгунча туринг.\nТўртинчи; Тўққизинчи куни қуёш ботганидан кейин Арофотдан Муздалифа деган жойга қараб юринг. У ерда шом билан ҳуфтонни жам ва қаср қилиб ўқинг ва бомдод номозигача у ерда қолинг. Бомдоддан кейин кун ёришгунча зикру тасбеҳ ва дуою илтижони кўпайтиришга ҳаракат қилинг.\nБешинчи; Ҳайит куни қуёш чиқишидан олдин Муздалифадан Минога қараб юринг. Минога етиб келганингиздан кейин қуйдагиларни бажаринг.\nА) - Жамаротул ақабада етти маротаба тош отиб ҳар тош отганда Аллоҳни улуғлаб такбир айтинг.\nБ) - Қуёш кўтарилгандан сўнг атаган жонлиғингизни сўйинг.\nВ) - Сочингизни ҳамма томонидан бармоқ учи миқдорида (таҳминан 2 см) калталатинг.\nГ) - Маккага тушиб тавофи ифозани бажаринг. Кейин агар таматтуъ ҳажини қилаётган бўлсангиз ёки ифрод ва қирон ҳажини қилаётганда тавофи қудумда саъй қилмаган бўлсангиз Сафо билан Марва ўртасида саъй қилинг.\nОлтинчи; Ўн биринчи, ўн иккинчи кунлари ўн учинчи куни заволдан кейин ҳам кечиктиришни хоҳласангиз , ёки тезроқ кетишни хоҳласангиз ўн биринчи, ўн иккинчи кунлари шайтонга тош отинг. Шу кунларнинг кечаси Минода тунанг.\nЕттинчи; Агар юртингизга кетмоқчи бўлсангиз видолашув тавофини қилинг. Шу билан ҳаж амаллари тугайди.\n15 - Аёл киши талбияни баланд овозда айтмайди балки ўзи ва ёнида турган аёллар эшитадиган даражада паст овозда айтади. Фитна чиқмаслиги ва уларни ўзларига қаратмаслик учун бегона эркакларга эшиттирмайди. Талбия айтишни ҳажга эҳром боғлаётгандан бошлаб қурбонлик куни ақаба тошини отгунича давом эттиради.\n16 - Агар аёл киши тавофдан кейин, саъйдан олдин ҳайз кўриб қолса ҳажнинг қолган рукнларини ҳам тўлдиради. Ҳайз ҳолида бўлса ҳам саъй қилаверади. Чунки саъйда таҳорат шарт қилинган эмас.\n17 - Аёл кишига ўз ибодатларини тўлиқ бажариши учун ҳайзни тўхтатадиган (келишини кечиктирадиган) дориларни истеъмол қилиши жоиздир. Лекин ўзига зиён етказмаслиги шарт қилинади.\n18 - Ҳажнинг барча ибодатларини бажариш вақтида эркаклар билан бир жойда тиқилинчда қолишдан сақланинг. Айниқса тавофда ҳажарул асваднинг (қора тош) ва рукни ямоний олдида. Шунингдек саьй ва шайтонга тош отиш вақтида ҳам тиқилинчдан эҳтиёт бўлинг. Ўзингизга тиқилинч кам бўлган вақтни танланг. Мўминларнинг онаси Оиша розияллоҳу анҳо ҳам эркаклардан ҳоли бўлган бир четда тавоф қилар эдилар. Агар у ерда тиқилинч бўлса ҳажарул асвад ва рукни ямонийни истилом қилмас (ўпмас) эдилар.\n19 - Аёл киши тавоф вақтида полвон юриш қилиши ва саьйда чопиши мумкин эмас. Полвон юриш аввалги уч тавофда елкаларини чиқариб тез қадам ташлашдир. Чопиш эса саъй вақтида икки яшил белги орасида бўлади. Булар эркаклар учун суннат ҳисбланади.\n20 - Бу китобдан эҳтиёт бўлинг; У айрим янгича дуоларни ўз ичига олган кичкина китобчадир. Унда тавоф ва саьйнинг ҳар айланган вақтда айтиладиган дуолар бор. Унга китоб ва суннатда келган бирорта далил йўқ. Шариат тавоф ва саъй вақтида инсонни ўзи хоҳлаган дуосини сўрашга ва икки дунё яхшилигини тилаб дуо қилишга буюрган. Агар Набий соллаллоҳу алайҳи ва саллам ўргатган дуолар бўлса яна ҳам яхши бўлар эди.\n21 - Ҳайздаги аёл дуо ва шаръий зикр китобларини гарчи уларда Қуръон оятлари бўлса ҳам ўқиши мумкин.\n22 - Баданингизни бирор жойи очилиб қолишидан сақланинг. Айниқса сизни эркаклар кўриб қолишлари мумкин бўлган кўпчилик таҳорат оладиган жойларда ундан эҳтиёт бўлинг. Чунки айрим аёллар ана шундай жойларда эркаклар яқинига келиб қолсалар ҳам парво қилмайдилар. Натижада таҳорат вақтида кўрсатиши керак бўлмаган икки қўлларининг чиғоноқларигача бўлган жойлари ва болдирлари очилиб қолади.\nАйрим ҳолларда бошидаги рўмолини ҳам ечиб, боши ва бўйинлари кўриниб қолади. Буларнинг барчаси мумкин бўлмаган ҳаром ишлардир. Бунда ўзлари учун ҳам, бошқа кишилар учун ҳам катта фитна бор.\n23 - Аёлларга бомдодан олдин Муздалифадан кетишлари учун ижозат берилган. Расулуллоҳ соллаллоҳу алайҳи ва саллам айрим аёлларни айниқса кечанинг охирида ой кўринмай қолиб Муздалифадан кетишга қийналадиган кучсиз аёлларни олдинроқ кетишларига рухсат берганлар. Хатто бу рухсат уларни жамаротул ақабада тиқилинч бўлишидан олдин тош отишлари учун ҳам берилган.\nИкки саҳиҳ китобда Оиша розияллоҳу анҳодан ривоят қилинган ҳадисда; ˝Савда розияллоҳу анҳо жамланиш яъни Муздалифа кечасида Набий соллаллоҳу алайҳи ва салламдан одамлар бўлагидан олдин етиб олишига рухсат сўради. У оғир аёл эди. Бас унга рухсат бердилар˝, дейилган.\n24 - Агар аёлнинг валийси жамаротул ақаба атрофида тиқилинч кўпайиб кетганини кўрса тош отишни кечга суриш жоиз бўлади. Чунки унда ўзи билан бирга бўлган аёлларга хатар етиб қолиши мумкин. Уларнинг тош отишларини тиқилинч камайгунча ёки йўқолгунча кечиктириши жоиздир. Бунда улар учун ҳеч нарса (сўйиш вожиб) бўлмайди. Шунингдек уч ташриқ кунларида вазият шундай бўлса тошларни асрдан кейин отсалар ҳам бўлади. Бу вақт одатга кўра тиқилинч кам бўладиган палладир. Агар имкони бўлмаса отишни кечасига суришда ҳам айб йўқдир.\n25 - Эҳтиёт бўлинг ва яна эҳтиёт бўлинг.\nАёл киши эрини жимо (жинсий яқинлик) қилишига ёки ялонғоч ҳолда қучоқлашишларига айниқса тўлиқ эҳромдан чиқиб олмагунча имконият бериши жоиз эмас.\nТўлиқ эҳромдан чиқиши уч ишни бажариш билан бўлади;\nБиринчи; Жамаротул ақабага еттита тош отиш.\nИккинчи; Сочининг ҳамма томонидан бармоқ учидек қисмини калталатиш. У икки сантиметрга яқин бўлган қисми.\nУчинчи; Ҳажнинг тавофи (Тавофи ифоза).\nАгар аёл ушбу уч амални бажариб бўлса эҳромдаги одамга ман қилинган ҳамма нарса хатто жимо қилиш ҳам жоиз бўлади. Агар иккитасини бажарган бўлса жимодан бошқа барча нарса мумкин бўлади.\n26 - Аёл киши сочларнини калталатаётганида саьй бажарадиган жойда айрим аёллар қилаётгани каби бегона эркакларга сочини кўрсатиши мумкин эмас. Чунки соч аврат бўлиб уни бегона эркаклар олдида очиш жоиз эмас.\n27 - Эркаклар олдида ухлашдан сақланинг; Бу ўз аҳллари билан чодирсиз (палаткасиз) ёки ҳеч қандай нарса билан эркаклардан ўзларини беркитмай ҳаж қилаётган кўплаб аёлларнинг биз учратаётган ҳолатидир. Улар кўчаларда, кўприклар остида ва масжидул Ҳайфда эркаклар билан аралаш ёки уларга яқин жойда ухлаб ётадилар. Бу тўхтатиш керак бўлган энг катта мункар ишлардандир.\n28 - Ҳайз ва нифосдаги аёлларнинн видолашув тавофини қилишлари шарт эмас. Бу шариатнинг аёлларга енгил ва осонлигидир. Ҳайз кўрган аёл видолашув тавофини қилмай ўз аҳли билан қайтиб кетиши мумкин.\nҲой муслима аёл бу енгиллик ва бу неъмат учун Аллоҳга ҳамдлар айтиб унга шукрлар қилинг.\nАрабчадан Абдуллоҳ ҒУЛОМОВ таржимаси.\n19:30 12.06.2019 428\nСаудия Арабистони барча мамлакатлардан келган зиёратчиларни қабул қилади\n17:35 31.05.2019 574\n«..Аллоҳ бизни зое қилиб қўймайди »\n20:00 24.05.2019 556\nЭронликлар бу йил ҳам умрага бормайди\n09:30 07.05.2019 1611\nСаудия Арабистони бепул деб кўрсатаётган умра визаси нархи бизда қандай белгиланяпти?\n09:07 04.05.2019 5663\nРасман: Ҳаж-2019 нархи ўтган йилгига нисбатан 10 млн сўмга арзонлаштирилди\n18:18 23.04.2019 4150


“Локомотив” Дубайда. Бешинчи кун. Олимпиячиларга мухлислик куни » Скачать музыку бесплатно новинки музыки 2016-2017\n“Локомотив” Дубайда. Бешинчи кун. Олимпиячиларга мухлислик куни\nКомментариев: 0 Просмотров: 276 Дата: 14-01-2016, 08:30 Миллий чемпионат доирасида бир-бирларига рақиблик қиладиган футболчилар майдон ташқарисида яхши муносабатлар ўрнатишга ҳаракат қилишади. Қолаверса уларни битта жамоа – Ўзбекистон терма жамоаси бир бутун қилиб бирлаштиради. Дубайдаги бешинчи тонг Ўзбекистон олимпия терма жамоасининг Жанубий Кореяга қарши ўйин тафсилотларини муҳокама қилиш билан бошланди. Машғулот пайтида йигитлар мураббий кўрсатмалари билан овора бўлсалар, қолган пайтларда ўйин муҳокамаси биринчи планга чиқиб қолганди. Январнинг 13-санаси Дубайда бироз салқин келди. Тонг ва кунботарда ҳаво ҳарорати одатдагидан пастроқ эди. Бу ҳолат машғулот жараёнларига ўзининг ижобий таъсирини ўтказганлигини айтишимиз керак. Бу футбол ўйнаш учун идеал ҳаво бўлиб туюлди. Одатдагидан фарқли равишда кечки назарияни бош мураббий эмас, жамоа шифокори Аброр Пирриев ўтказди. Қизиқарли сухбат жараёнида футболдаги жароҳатлар, улардан сақланиш усуллари, жароҳатдан кейинги тикланиш жараёнлари ҳақида сўз борди. Мана шу ерда футболчилар кечки овқатдан сўнг Ўзбекистон олимпия терма жамоаси иштирокидаги ўйинни қаерда томоша қилишни келишиб олишди. Терма жамоа билан бирга бўлиб турган “Локомотив” вакили Икром Алибоев Жанубий Кореяга қарши ўйинда иштмади. Унга балки келгуси ўйинларда имконият тақдим этилар. Табиийки, футболчи 2016 йилги йиғинларда иштирок этмаяпти. У жамоа сафига қайтгунига қадар “Локомотив” икки нафар ярим ҳимоя вакили билан шартнома тузиб улгурганди. Улардан бири грузиялик Кахи Махарадзе. “Жамоа алмаштирганим борасида ҳар ким турлича фикрлар билдиряпти. Кимдир буни оқласа, яна кимдир у ёқдан бу ёққа ўтиб юриш яхши эмаслигини таъкидлаяпти. Лекин биласизми, мен ўзим тўғри деб билган ишни қиламан”, – дейди Махарадзе. – “Локомотив” ярим ҳимоясидаги рақобатнинг кучли экани мени ташвишга солмайди, курашишдан қўрқмайман. Ўз устимда ва машғулотларда бор кучим билан меҳнат қилиш менинг вазифам. Қолганини мураббийлар ҳал қилишади”. Бир жамоадан бошқасига қўшилиш биласизки осон иш эмас. Янги муҳит, янги мураббий, бошқача талаб ва машғулотлар. Бу хусусда Кахи қуйидагича фикр билдирди: “Албатта, мураббийлар бошқа-бошқа бўлганидан кейин машғулотлар ҳам бир-биридан фарқ қилади. Бироқ бу билан қайси биринидир ажратиб кўрсатмоқчи эмасман. Ҳар икки клубда ҳам ишлар яхши йўлга қўйилган. Умид қиламанки, бу йил ҳам яхши натижаларга эришамиз”. Эртага “Локомотив” футболчилари ўйиноли машғулотда иштирок этишади. “Темирйўлчилар”ни 15 январь куни “Ал-Аҳли” кутаётганидан сиз аллақачон хабардорсиз. Категория: Спорт Нашли ошибку?


Швейцария ҳайвонот боғида альбинос тошбақа дунёга келди - фото - 09.06.2022, Sputnik Ўзбекистон\nШвейцария ҳайвонот боғида альбинос тошбақа дунёга келди - фото\nУшбу турдаги тошбақаларнинг ҳар қандай туғилиши ноёб ҳодиса ҳисобланади. 09.06.2022, Sputnik Ўзбекистон\nТОШКЕНТ, 9 июн — Sputnik. Швейцариядаги Сервион ҳайвонот боғида илгари ҳеч қачон кўрилмаган Галапагос гигант тошбақасининг альбинос боласи пайдо бўлди. Бу ҳақда Sputnik Озарбайжон жаҳон ахборот агентликларига таяниб хабар берди.Май ойида ҳайвонот боғида 2 та галапагос тошбақаси дунёга келди. Уларнинг бири оддатий қора рангда бўлса, иккинчиси сариқ рангда туғилди.Кичкинтойнинг кўзлари қизил, танаси, совут ва қорин қалқон қисми эса сариқ рангда. Альбинос тошбақа туғилиши камёб ҳодиса бўлгани учун, у барчанинг эътиборига тушди.Ҳайвонот боғи вакиллари бундай турдаги тошбақанинг тутқунликда туғилиши ва у галапагос турдаги альбинос тошбақа бўлганини икки карра мўъжиза деб ҳисоблашмоқда.Ҳайвонот боғи баёнотида айтилишича, бундай ҳолат биринчи марта кузатилган.“Ушбу турдаги тошбақаларнинг ҳар қандай туғилиши ноёб ҳодиса ҳисобланади. Агар ҳар 20 минг кишида тахминан битта альбинизм ҳолати учраса, тошбақаларда ҳар 100 мингтага битта тўғри келади ”, - дейилади хабарда.Маълумот учун, бугунги кунда гигант Галапагос тошбақаси йўқолиб кетиш хавфи остида бўлиб, ҳозирда уларнинг сони 15 000 дан камроғни ташкил этмоқда.Галапагос тошбақаси барча тирик судралиб юрувчилар орасида ўнинчи ўринда туради. Вояга этганларнинг вазни 400 кг дан ошади ва улар 200 йилгача яшайди. Қолаверса, у бир йилгача овқат ва сувсиз яшай олади.\nҳайвонот боғи, швейцария\n© AFP 2022 / FABRICE COFFRINIЧерепаха-альбинос\nУшбу турдаги тошбақаларнинг ҳар қандай туғилиши ноёб ҳодиса ҳисобланади.\nТОШКЕНТ, 9 июн — Sputnik. Швейцариядаги Сервион ҳайвонот боғида илгари ҳеч қачон кўрилмаган Галапагос гигант тошбақасининг альбинос боласи пайдо бўлди. Бу ҳақда Sputnik Озарбайжон жаҳон ахборот агентликларига таяниб хабар берди.\nМай ойида ҳайвонот боғида 2 та галапагос тошбақаси дунёга келди. Уларнинг бири оддатий қора рангда бўлса, иккинчиси сариқ рангда туғилди.\nКичкинтойнинг кўзлари қизил, танаси, совут ва қорин қалқон қисми эса сариқ рангда. Альбинос тошбақа туғилиши камёб ҳодиса бўлгани учун, у барчанинг эътиборига тушди.\nҲайвонот боғи вакиллари бундай турдаги тошбақанинг тутқунликда туғилиши ва у галапагос турдаги альбинос тошбақа бўлганини икки карра мўъжиза деб ҳисоблашмоқда.\nҲайвонот боғи баёнотида айтилишича, бундай ҳолат биринчи марта кузатилган.\n“Ушбу турдаги тошбақаларнинг ҳар қандай туғилиши ноёб ҳодиса ҳисобланади. Агар ҳар 20 минг кишида тахминан битта альбинизм ҳолати учраса, тошбақаларда ҳар 100 мингтага битта тўғри келади ”, - дейилади хабарда.\nМаълумот учун, бугунги кунда гигант Галапагос тошбақаси йўқолиб кетиш хавфи остида бўлиб, ҳозирда уларнинг сони 15 000 дан камроғни ташкил этмоқда.\nГалапагос тошбақаси барча тирик судралиб юрувчилар орасида ўнинчи ўринда туради. Вояга этганларнинг вазни 400 кг дан ошади ва улар 200 йилгача яшайди. Қолаверса, у бир йилгача овқат ва сувсиз яшай олади.


2017 йилда очилган ноодатий меҳмонхоналар\n22:51 / 11.04.2017\nЙил бошида дунё бўйлаб жуда кўп ноодатий меҳмонхоналар ва ётоқхоналар очилди. Баъзилари ўзининг бежирим дизайни билан лол қолдирса, бошқалари кўрсатилаётган хизмат билан, қолганлари эса ўзининг ўлчамлари билан ҳайратга солмоқда.\n"Lenta" нашри 2017 йилда ишга тушган сайёрамиздаги энг ғаройиб меҳмонхоналар ўнталигини тақдим этди.\nФото Quadrum Ski and Yoga Resort\nЮк контейнерларидан йиғилган Quadrum меҳмонхонаси Грузиядаги Гудаурида март ойининг бошида ўз ишини бошлади. Гудаури — таниқли тоғ тизмаларидаги дам олиш ҳудуди. Меҳмонхона мижозларга бир хонали, оилавий ва люкс хоналарни тақдим этади. Шунингдек, бассейн ва сауна ҳам мавжуд.\n2. The Book and Bed Tokyo-Kyoto\nФото R-STORE LTD\nThe Book and Bed Tokyo-Kyoto (Киото, Япония) китобли ётоқхонаси кутубхона жавонлари билан жиҳозланган. Ҳар бир бўлинмада ток ва чироқ, шунингдек, атрофдагилардан қочиш учун парда мавжуд.\nФото Baz Ratner/Reuters\nТель-авивдаги соҳилда жойлашган қутқарув минорасининг меҳмонхонаси Фришман ьор-йўғи 10 кун ишлади. Унда фақат танловдан ғолиб бўлибгина яшаш мумкин эди. Кейинроқ уни бошқа ерга кўчиришди.\nФото Issam Rimawi/Anadolu Agency/Getty Images\nТаниқли инглиз кўча рассоми Бэнкси ўз меҳмонхонасига асос солди. Walled Off Hotel Фаластин ва Исроил чегарасида очилди. Унинг ичида 10 хона ва бир сьют мавжуд бўлиб, деворлари Бэнксининг суратлари билан безалган.\n5. The 7th Room\nThe 7th Room меҳмонхонаси Лапландиянинг асосий ўрмонида қурилди. Анъанавий скандинавча уйларни ёдга солувчи уй 10 метр баландликда 12 устун ёрдамида кўтарилиб туради. Умумий майдони — 55 квадрат метр.\nФото Hurawalhi Island Resort\nМальдив оролларида ҳашаматли меҳмонхоналар тез-тез очилади. Бироқ Лавианидаги Hurawalhi Island Resort ўзининг қарийб олти метр чуқурликда жойлашган сувости ресторани билан ажралиб туради. Столлар шаффоф туннелга ўрнатилган, денгиз маҳсулотлари эса нафақат меню, балки рестораннинг барча томонида учрайди.\nИспаниянинг In-Tenta дизайнерлик компанияси отель эмас, балки портатив меҳмонхона яратди. Уни исталган ерга ўрнатиш мумкин. Drop box деб ном олган дизайн тўрт кишига мўлжалланган. Икки ётоқли хоналар ҳам мавжуд. Хонада ювиниш учун жой ва айвон ҳам бор.\nСингапур марказида жорий йилнинг бошида гуллар меҳмонхонаси Oasia ишга тушди. 27 қаватли бинонинг олд қисми чинакам майсалар билан ўралган. Бундан ташқари, меҳмонхонада тўрт яшил айвонлар мавжуд. Меҳмонхонада 314 хона бор. Шунингдек, идора ва дўконлар ҳам ишлайди.\nФото Yoshio Tsunoda/Globallookpress.com\nЯпониянинг Тиба шаҳридаги Henn na Hotel меҳмонхонаси шу йилнинг мартида ишга тушган бўлиб, у ерда деярли ходимлар ишламайди. Рўйхатга олиш ва бошқа хизматларни роботлар бажаради.\n10. The Flagler Club\nФото Walter Bibikow/Globallookpress.com\nThe Breakers отели ўз эшикларини 1896 йилда очган. У вақтда меҳмонхона номи The Palm Beach Inn деб аталган. Бироқ унинг ичидаги The Flagler Club яқиндагина ишга тушди. Бу бошқа меҳмонхонанинг ичида жойлашган дунёдаги биринчи отель саналади. У The Breakers’нинг энг сўннги икки қаватини ўз ичига олади. Хона нархи 2,1 минг доллардан бошланади.


27.02.2018 03:12 0 277\nРоссиядаги ишсизлар сони ушбу ҳафтада 0,9 фоиз ошди.\nРоссиядаги ишсизлар сони ушбу ҳафтада 0,9 фоиз ошди ва 800 мингдан кўпроқ кишини ташкил этмоқда. Бу ҳақида Россия меҳнат вазирлиги маълумотига асосланиб «РИА Новости» хабар бермоқда.\n«Жорий йилнинг 14 февралидан 21 февралига қадар бандлик органларида рўйхатга олинган ишсизлар сони аввалгиларига нисбатан 0,9 фоиз ўсди ва 800 630 нафарни ташкил этмоқда. Ўтган йили бу кўрсаткич 927 380 та эди», — дейилади хабарда.\nИшсизликнинг ўсиши федерациянинг Тува, Олтой, Чукотка, Сахалин ва Магадан каби субъектларида кўпроқ кузатилган.\n2018 йилнинг 1 февралигача рўйхатга олинган ишсизлар сони Россиянинг меҳнатга яроқли аҳолисининг 1 фоизини ташкил этади. Иш берувчи ташкилотлардаги бўш ўринлар сони эса 1,4 миллионта бўлган.\nХориж бугун, 09:38


Нурли истиқболга мустаҳкам асос | QISHLOQ HAYOTI\nИстиқлол йилларида юртимизда таълим-тарбия тизими тубдан такомиллаштирилди. Эртанги кунимизнинг муносиб давомчиларини камолга етказишнинг мустаҳкам ҳуқуқий асоси яратилди. Соҳага оид давлат дастурлари асосида кўплаб таълим муассасалари бунёд этилди, замонавий ўқув анжомлари билан таъминланди. Бу борадаги ишлар изчил давом эттирилмоқда.\nХусусан, Президентимизнинг жорий йил 26 сентябрдаги “Олий таълим муассасаларига кириш учун номзодларни мақсадли тайёрлаш тизимини янада такомиллаштириш тўғрисида”ги қарори бу борадаги ишларни янги босқичга кўтаришга хизмат қилади.\nСир эмаски, кейинги пайтларда баъзи бир академик лицейлар фаолиятида оқсоқликлар кўзга ташланаётган эди. Ушбу қарорда мазкур йўналишдаги муаммоларни бартараф этиш мақсадида ўқув-методик ва техник базаси талабга жавоб бермайдиган, олий таълим муассасаларидан узоқда жойлашган, таълим сифати ва олий таълим муассасаларига кириш кўрсаткичлари паст бўлган 37 та академик лицейга 2018/2019 ўқув йилидан бошлаб ўқувчиларни қабул қилиш тўхтатилиши ва 2019 йил 1 сентябрдан уларнинг фаолияти тугатилиши назарда тутилган. Мақсад таълим тизимини оптималлаштириш, ўқувчилар билим даражасини ошириш, келажакда ёшларни ўз соҳасининг етук мутахассислари этиб тарбиялашдан иборатдир.\nЧиндан ҳам юртимизда таълим тизими тубдан такомиллашмоқда. Ҳар бир ўқувчининг қизиқиши, қобилияти, билим олиш салоҳияти инобатга олинган ҳолда, таълим жараёнига замонавий педагогик усуллар жорий этилмоқда, маънавий-маърифий соатлар ҳажми оширилмоқда. Бундан кўзланган мақсад ҳам ёшларни шахс сифатида шакллантириш, онгини ўстириш, дунёқарашини бойитишдир. Зеро, ёшларнинг маънавиятини юксалтириш, уларда Ватанга муҳаббат, миллий қадриятларимизга ҳурмат туйғусини камол топтириш таълим-тарбиянинг устувор йўналишларидан саналади.\nҚарорда 2017/2018 ўқув йилидан бошлаб академик лицейларда ўқиш муддати 2 йил этиб белгиланиши ўқувчиларга бир йилдан ютиш имконини беради. Шунингдек, академик лицейларга олис ҳудудлардан қабул қилинган ўқувчилар ётоқхона ва ота-оналар томонидан харажатларнинг қисман қопланиши ҳисобига имтиёзли озиқ-овқат билан таъминланиши ўқиш сифати ошишида туртки бўлади. Ўқувчининг дарсга вақтида келиши пухта билим олишини таъминлайди ҳамда ота-онанинг фарзандидан хотиржам бўлишига имкон яратади.\nОлий таълим муассасалари раҳбариятига бюджетдан ташқари маблағлари (тўлов-контрактдан тушган маблағларнинг базавий тўлов-контракт миқдоридан оширилган қисми) ҳисобидан академик лицейлар учун ўқув-лаборатория, компьютер техникаси, дарсликлар сотиб олиш ҳамда ўқитувчи ва ўқувчиларни моддий қўллаб-қувватлаш ҳуқуқи берилмоқда. Бу эса академик лицейларнинг моддий техник базаси янада мустаҳкамланиши, иқтидорли ўқувчиларни рағбатлантириб турилишига туртки бўлади.\nАкадемик лицейларда ўқитувчилик фаолиятига соатбай ҳақ тўлаш миқдори олий таълим муассасаларида меҳнатга соатбай ҳақ тўлаш миқдорига тенглаштирилиши профессор-ўқитувчиларни академик лицейларда дарс беришга кенгроқ жалб қилади. Пировардида ўқувчиларнинг сифатли таълим олиши кафолатланади.\nСирасини айтганда, давлат ҳамда жамият равнақи ёш авлоднинг интеллектуал салоҳияти, интилиши, шижоати билан узвий боғлиқ. Шунга кўра, таълим-тарбия жараёнини замон талаблари асосида ташкил этиб, унга мамлакатимиз барқарор ривожининг муҳим шарти сифатида ёндашилаётгани айни муддаодир.\nТошкент енгил саноат ва тўқимачилик институти Педагогига ва жисмоний маданият кафедраси мудири, психология фанлари номзоди.


Масъуллар болалар пахта теришга зўрланган атиги 8 ҳолатни аниқлади\n25 ноябр 2020, Тошкент вақти: 18:31\nСамарқанд вилояти Пайариқ тумани Эшимсўқмоқ қишлоғида мактаб болалари пахтада, 14-октябрь 2014 йил.\nПахта теримида болалар меҳнатидан мажбуран фойдаланиш ҳолларини аниқлашга масъул миллий мониторинг гуруҳи ёш болалар далада ишлаётганига оид 49 та ҳолат қайд этилгани, 41 ҳолатда болалар ўз хоҳиши билан далага чиққани аниқланганини даъво қилди. Бу хулосани ХМТ экспертлари ҳам қўллаб турган бир пайтда қатор вилоятларда ўқувчилар яна далага қувилди.\nХалқаро меҳнат ташкилоти (ХМТ)нинг Тошкентда яшайдиган эксперти Ҳарри Талига Ўзбекистонда болалар меҳнатидан мажбурий фойдаланишга оид аҳвол сезиларли равишда яхшиланаётгани ҳақида баёнот берди.\nХМТнинг 2014-йилда пахта далаларини кезган эксперти Ҳарри Талига\nРасмий манбаларда Ҳарри Талига ва ХМТнинг яна бир эксперти Викинг Хусберг бу йил ҳукумат тайинлаган мониторингчилар билан бирга Жиззах ва Сирдарё вилоятлари пахтазорларида бўлгани хабар қилинди.\n2008 йилда Ўзбекистон ҳукумати Болалар меҳнатидан мажбурий фойдаланишга қарши халқаро конвенцияни ратификация қилган ва Ўзбекистонда болалар мажбурий меҳнатини тўхтатишни даъво қилган миллий дастурни тасдиқлаган.\nАна шу дастур асосида 2013 ва 2014 йиллар давомида пахта йиғим-терими мавсумида болалар меҳнатидан мажбуран фойдаланиш ҳолларини аниқловчи миллий мониторинг гуруҳлари ташкил қилинмоқда.\nХМТ тавсиялари асосида тузилган миллий мониторинг гуруҳи сентябрь-октябрь ойларида республика пахта далаларида 18 ёшдан кичик теримчилар юрганига оид 49 та ҳолат аниқланганини даъво қилмоқда.\n41 ҳолатда вояга етмаган теримчилар ўзи ёки ота-онасининг истаги билан пахта даласига чиққани аниқлангани айтилди. Қолган 8 ҳолатга масъул коллеж раҳбари ва фермерларга 12 миллион сўм (5 минг АҚШ доллари) миқдорида жарима солинган.\nАйни пайтда, вояга етмаган болалар қаерда ва ким томонидан пахта теримига мажбуран жалб қилингани ёки бунга масъул шахслар ким эканига оид аниқ маълумот берилмади.\nАммо, Ҳарри Талига ХМТ талаблари ва техник маслаҳати ёрдамида ташкил қилинган миллий мониторинг гуруҳи халқаро талабларга мос равишда ишлагани ва ушбу гуруҳнинг хулосаси ХМТ ҳисоботларида қайд этилажагини айтмоқда.\nAFP агентлигига берган интервьюсида Талига: "Айтишим мумкинки, Ўзбекистон пахта терими мавсумида болалар меҳнатидан мажбурий фойдаланишга оид вазиятни аниқлаш бўйича жуда яхши мониторинг ўтказди. Вазият яхшиланмоқда", деб эътироф этган.\nЎзбекистон касаба уюшмалари федерацияси расмий сайтида ёзилишича, миллий мониторинг гуруҳлари таркибига Касаба уюшмалари Федерацияси, Меҳнат ва аҳолини ижтимоий муҳофаза қилиш вазирлиги, Савдо-саноат палатаси, ҳудудий нодавлат ташкилотлар вакиллари жалб этилган. Жами 8 та ҳудудий ишчи гуруҳи тузилган.\nХусусан, айни манбада ХМТ экспертлари – Викинг Хусберг ва Харри Таллига 29-30 сентябрь кунлари Жиззах туманидаги “Зафар Диёр” фермер хўжалиги ҳамда Иқтисодиёт касб-ҳунар коллежида, Сирдарё вилоятидаги Ховос транспорт коллежида бўлгани, у ерда олиб борилаётган мониторинг жараёнидан қониқиш ҳис қилгани расман хабар қилинди.\nПахта терими кампанияси давомида Ўзбекистоннинг турли вилоятларидаги Озодлик манбалари ва оддий теримчилар мониторинг гуруҳлари борган ва пахтазорга кирган ҳудудлардан хабарлар йўллаб турди. Озодлик манбаларига кўра, бу гуруҳлар аввалдан танлаган ҳамда хабардор қилинган фермер хўжаликлари, касб-ҳунар коллежлари ва лицейларда мониторинг ўтказган.\nНатижада, ХМТ экспертлари ҳамроҳлигидаги Миллий мониторинг гуруҳлари келиши олдидан пахта теримига чиқарилган коллеж ва лицей ўқувчилари ҳамда уларнинг ўқитувчилари билим даргоҳларига қайтарилганига оид ҳолатлар Қашқадарё, Самарқанд, Жиззах ва Сирдарё вилоятларида қайд этилди.\nАйни пайтда Озодликка оддий ўзбекистонликлардан келаëтган хабарларга кўра¸ миллий мониторинг гуруҳи кетиши билан аксар вилоятларда коллежларнинг 1-2-босқич ўқувчилари баробарида мактабларнинг юқори синф ўқувчиларини пахтага чиқариш ҳолатлари яна кўпайган.\nБу ҳолатни тасдиқлаган маҳаллий ҳокимият мутасаддилари республика режани бажарган бўлса-да, "юқоридан теримни давом эттириш ҳақида топишириқ берилаётгани", бунинг учун аҳолнинг деярли барча қатлами максимум теримга сафарбар қилинаётганини тан олмоқдалар.\nАйни пайтда, пахта теримига мажбурий сафарбар этилган ўқувчилар, талабалар, турли бюжет ташкилотларида ишловчи ҳашарчиларнинг турли хил фалокатларга учраши жорий йилда ҳам кўп содир бўлмоқда. Озодликка маълум бўлган пахта қурбонлари сони эса бу йил 19 нафарга етди.\nАна шундай қурбонлар ҳисобига Ўзбекистонда йиғилган бу йилги пахта хирмони 3 миллион 300 минг тоннани ташкил қилди. Ўзбекистон дунёга пахта экспорт қилувчи бешинчи йирик давлат ҳисобланади.


КИШАНЛАРИМИЗНИ ЙЎҚОТИБ ҚЎЙСАК ҲОЛИМИЗ НЕ КЕЧАДИ… — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Madaniyat/КИШАНЛАРИМИЗНИ ЙЎҚОТИБ ҚЎЙСАК ҲОЛИМИЗ НЕ КЕЧАДИ...\n1868 йил 8 июн. Рус ҳарбийларининг Самарқандга кириб келиши.\nЯқинда ижтимоий тармоқдарда бир гуруҳ зиёлиларнинг рус тилига Ўзбекистонда давлат тили мақоми берилишини сўраб киритган таклифи ҳақидаги хабар омманинг норозилигига сабаб бўлди.\nТарихга назар солсак ҳамиша босқинчи миллатларнинг тили, урф одати забт этилган юрт вакиллари томонидан ўрганилган. Бизнинг юртимизни сўнгги бор чор Россияси босиб олди, ундан сўнг собиқ шўро давлати ҳам мустамлакачилик сиёсатини олиб борди. 80-йилларда собиқ СССР таркибида бўлган ҳамма миллатларни руслаштириш сиёсати олиб борилди. Олий ўқув юртларида КПСС тарихи фанидан бошқа ҳамма фанлар фақат рус тилида ўқитила бошлади.\nЁдимда, институтда ўқиган давримизда бир ўқитувчимиз “Рус тилидаги китобларни ўқинглар, чунки рус тилидаги китоблар мукаммал ёзилган, ўзбек тилидаги китоблар маъноси жуда саёз, ундан фойдаланиш қийинчилик туғдиради” деб маслаҳат берарди. Ўша пайтда бизларнинг юртимиз босиб олинган эмас, Россияга ихтиёрий қўшилганмиз деб ўқитилар ва “илғор рус халқи”нинг тилини мукаммал ўрганиш талаб қилинар эди.\nМустақилликка эришганимизга 28 йил бўлибди, баъзилар ҳамон ўша даврни, яъни дилимизга, тилимизга, эркимизга солинган кишанларни қумсайдилар, гўёки ўша кишанларсиз йўқ бўлиб кетадигандек. Халқимиз вакиллари бўлмиш баъзи бир “зиёли”лар эса кишанларимизни йўқотиб қўйсак, ҳолимиз хароб бўлиши ҳақида огоҳлантирмоқдалар…


// 13 3 2015 йил Босма кўриниш Юклаб олиш: pdf (53.71 KB)\nҚашқадарё вилоятидаги “Деҳқонобод калийли ўғитлар заводи” унитар корхонасида кенг кўламли қурилиш-монтаж ишлари олиб борилмоқда.\nПрезидентимизнинг 2011 йил 17 ноябрдаги “Деҳқонобод калийли ўғит заводини ишлаб чиқариш қувватини кенгайтириш (II-босқич)” инвестицион лойиҳасини амалга ошириш чора-тадбирлари тўғрисида”ги қарори бу борада муҳим дастуриламал бўлмоқда.\n– Мазкур қарор ижроси доирасида муайян ишлар амалга оширилмоқда, – дейди “Деҳқонобод калийли ўғитлар заводи” бош муҳандиси Раҳмат Ўсаров. – Хусусан, ўтган йили Хитой компанияси билан ҳамкорликда қайта ишлаш мажмуасининг иккинчи навбати қурилиши тўлиқ ниҳоясига етказилди. Айни пайтда россиялик ҳамкорлар билан биргаликда йиллик руда қазиб чиқариш қуввати 1 миллион 400 минг тоннага тенг тоғ-кон мажмуаси ҳамда ташқи электр энергия таъминоти объектларини, оралиқ масофаси узунлиги (қарийб 30 километр) жиҳатидан дунёда ягона деб тан олинаётган осма канат йўлини қуриш давом эттирилмоқда.\nУшбу ишлар амалга оширилгач, корхонада калийли ўғитлар ишлаб чиқариш ҳажми йилига 600 минг тонна, руда қазиб олиш эса 2 миллион 100 минг тоннага етади. Кўплаб янги иш ўринлари яратилади.\nАйни пайтда қайта ишлаш ва тоғ-кон мажмуаларига юқори малакали кадрлар ишга қабул қилинмоқда. Осма канат йўлига хизмат кўрсатувчи ходимларни танлов асосида ишга олиш режалаштирилган.\n“Деҳқонобод калийли ўғитлар заводи”да 1 минг 800 дан зиёд ишчи-хизматчи меҳнат қилмоқда. Улар орасида касб-ҳунар коллежи битирувчилари ҳам кўпчиликни ташкил этади.\n– Деҳқонобод агросаноат коллежини тамомлаб, мана шундай замонавий корхонада ишлаётганимдан хурсандман, – дейди Олтибой Ўролов. – Ишлаб чиқараётган маҳсулотимизнинг экспорт қилинаётгани қалбимда ифтихор туйғусини кучайтиради.\nМаълумотларга кўра, корхона маҳсулотлари Хитой, Бирлашган Араб Амирликлари, Озарбайжон, Грузия, Қозоғистон, Ироқ, Эрон, Қирғизистон, Туркманистон ва Туркия каби давлатларга сотилмоқда. Жорий йилда маҳсулот экспорти географиясини Шри-Ланка, Сингапур ва Африканинг айрим давлатлари ҳисобига кенгайтириш кўзда тутилган.\nЎтган йили “Деҳқонобод калийли ўғитлар заводи”да маҳсулот ишлаб чиқариш 15,9 фоизга ўсди. Натижада экспортга йўналтирилган маҳсулот ҳажми 42,2 фоизга ошди. Эътиборлиси, тоғ-кон мажмуаси шахтасида руда қазиб чиқариш авваллари хорижлик мутахассислар кўмагида бажарилган бўлса, ўтган йилдан бу иш тўлиқ маҳаллий ходимлар томонидан ўзлаштирилди. Корхонада калийли ўғитлар ишлаб чиқариш жараёнида чиқадиган чиқинди қайта ишланиб, техник мақсадларда фойдаланиладиган туз олишга эришилди. Бу келгусида республикамиз иқтисодиёти корхоналарининг техник тузга бўлган талабини тўла қондириш имконини беради.\nЗавод мутасаддиларининг таъкидлашича, жорий йилда 280 минг тоннадан ортиқ калийли ўғит ишлаб чиқариш ва унинг 208 минг тоннасини экспорт қилиш кўзда тутилмоқда.


РАЙҲОННИНГ ҚАЛБ ОЛАМИГА САЁҲАТ! У МИНГЛАБ НИГОҲЛАРДА!+ЭКСКЛЮЗИВ РАЙҲОН КОНЦЕРТДАН СЎНГ ИНТЕРВЬЮ ВИДЕОДА! 23.02.2018 08:47\nРайҳоннинг “Истиқлол” санъат саройида 19 февралдан 23 февралгача бўлиб ўтаётган концерт дастурининг ҳар бир куни ўзига хос ва қизиқарли бўлиб, ҳар бир кун такрорланмас таассуротларни туҳфа этмоқда!\nКонцертнинг илк дақиқалариданоқ, концертдаги ҳар бир қўшиқ, рақслар, саҳна кўринишларигача қанчалик катта меҳнат сарфлаганлиги, ҳамда Райҳон томошабинлар, мухлислари учун бутун борлиғи билан астойдил ҳаракат қилганлиги сезилиб турибди!\nУ ҳар бир қўшиғини ўзгача меҳр билан куйламоқда!\nҲар битта рақс, ўзгача шижоат билан!\nКонцертнинг илк лаҳзалариданоқ, қоронғу тун ортидан ёруғ тонг отишига ишора мисол, порлаб саҳнага чиқиб келган Райҳон олқишлар остида илк қўшиқни куйлади! “Парвоз этай”! Экранда унинг ортида намоён бўлган “икки нурли қанот” билан у чиндан ҳам парвоз қилмоқчидек таассурот уйғотарди!\nҚўшиқдан сўнг, Райҳон қўлини кўксига қўйиб: - Ассалому алайкум, менинг азизларим, келганингиз учун миннатдорчилик билдираман! Бугун менинг ўн бешинчи концертим ва сизлар билан кўп йиллардан бери биргалигимдан жуда ҳам бахтлиман! Сизлар дунёдаги энг зўр, энг меҳрибон ва оқкўнгил менинг севимли қадрдонларимсизлар! Бугун менга сизнинг қўллаб-қувватлашингиз жуда ҳам муҳим! Хуш келибсиз!-деб таъзим қилганча концертни давом эттирди!\nКонцерт давомида 6 хил либосда намоён бўлган Райҳоннинг ҳар битта либоси, концертнинг ўша блогига мос бўлиб, ҳар битта блок гўёки бир мини фильм, саҳна асари каби ўзига хос бўлди!\nИлк блокда томошабинлар Испания нафасини ҳис қилишган бўлса ажаб эмас. Сокин қўшиқлардан жўшқин рақсларгача, айниқса, “коррида” эслатган рақс жуда ажойиб бўлди! “Мен кимман? Ким айтар?” шиддатли қўшиғи рақсга чорлаган бўлса, янги “Кўзлари қорам қаердасан?” номли сокин тарона юракларни йиғлатди!\nИккинчи блокда, “тақдир чархпалаги” ни акс эттириб, севимли қўшиқлари билан вақтни ортга қайтарган Райҳон ёрқин сариқ рангли нозик замонавий либосда бир зум томошабинларга сокинлик ва хушлаҳзаларни тақдим этгандек бўлди!\n“Буюрмади бахт”, “Журавли”, “Бахтли бўламан” қўшиқларини томошабинлар ҳам бирга куйлашди!\nУчинчи блок миллий йўналишда бўлиб, тиллақоши ўзига ярашган Райҳон миллий йўналишдаги қўшиқлардан тортиб рақсларгача ижро қилди.\nАйниқса, Равшан Намозов билан бирга куйланган “Ёр-ёр” кўнгилларни титратди!\n“Дема-дема” қўшиғини куйлаганида дуэтдоши Зиёда чиқиб унга жўр бўлдию,\nсўнг “Том бошида тоғора”ни куйлаб кетди!\n“Дилимо” қўшиғидан сўнг,\nкутилмаганда Ўзбекистон Халқ артисти Зулайҳо Бойхонованинг “Ҳай-ҳай” қўшиғи мусиқаси янграганида ҳамма дуэт кутган эди,\nаммо Райҳон бу қўшиққа нафис ҳаракатлар билан ажойиб миллий рақсни ижро қилди! Райҳон видеоинтервьюда маълум қилишича, бу рақс Зарина Аҳмедова томонидан саҳналаштирилган.\nСўнг, Райҳон 6 Давлат Халқ артисти Фаррух Зокиров билан бирга “Бака-банг”ни куйлади!\nКейинги тўртинчи блокда Райҳон “Минг бир кеча” оламига саёҳатни амалга оширгандек бўлди! Бекатлар эса: Миср, Ҳиндистон, Таиланд... “Мени изла”, “Хаёлимдасан”, “Сени”...\nБешинчи блок томошабинларни янада ҳайратга солди! Цирк ҳаёти акс этган бу блокда “Фокус-мокус” билан “решетка” ичида пайдо бўлган Райҳон “Айланиб” қўшиғини қўлида кабутар билан куйлади! Янги сокин тарона “Юрак” чиндан ҳам юракларга етиб боргани шубҳасиз... Соябон тутганча “Ёмғир”, сўнг шўх тарона “Вой, ажабо” қўшиқлари янгради!\nКонцертнинг сўнги блоги ўта замонавий бўлиб, янада кўтаринки руҳият бағишлади!\n“Олиб кет” қўшиғи ва унга саҳналаштирилган жўшқин рақсдан сўнг, “Божалар” Жаҳонгир Позилжонов билан дуэтлар попуррилари янгради! Жаҳонгир Позилжоновнинг Райҳон ҳақидаги самимий сўзлари ҳам ажойиб бўлди!\n“Ҳамма жам” қўшиғи жаранги остида Райҳон томошабинлар билан келгуси янги концерт дастурларигача хайрлашар экан, яна бир бор мухлисларига миннатдорчилик билдирди!\nУнинг кўплаб янгиликларни ўзида жамлаган бу ажойиб Шоу концерти, концертга келиб, якунига қадар уни олқишлаган барча томошабинларда катта таассурот қолдирганлиги шубҳасиз!\nКОНЦЕРТДАН СЎНГ, РАЙҲОН БИЛАН ЭКСКЛЮЗИВ СУҲБАТ ВИДЕОДА!


Қозоқ миллий хореография академияси ўқувчилари ўтган йили 16 та нуфузли мукофотни қўлга киритган - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоқ миллий хореография академияси ўқувчилари ўтган йили турли жаҳон танловларида 16 та нуфузли мукофотга сазовор бўлишди. Ёш балетмейстерлар 14 та халқаро танловда қатнашди. Германияда ўтган халқаро рақс фестивали, Италия ва Латвиядаги танловлар, Хитойда ўтган Лотин Америкаси рақслари биринчилиги шулар жумласидан. Шуни ҳам айтиш керакки, бугунги кунда академияда 525 нафар ёш артист таълим олади. Уч йил давомида олий ўқув юрти жаҳоннинг етакчи санъат университетлари билан ҳамкорликни йўлга қўйган.\nАЛТИНАЙ АСИЛМУРАТОВА, ҚОЗОҚ МИЛЛИЙ ХОРЕОГРАФИЯ АКАДЕМИЯСИ РЕКТОРИ:\n- Биз кириш ва чиқиш мобиллигини таъминлаяпмиз, яъни бизга бошқа олий ўқув юртларидан талабалар келади, биз ҳам талабаларимизни етакчи ғарб билим масканларига юборамиз. Халқаро даражада ном қозонган мураббийларни мастер-класс ўтказиш учун чақирамиз. Ўтган йили биринчи марта бизнинг педагог Японияга мастер-класс ўтказиш учун борди. Жорий йилда бу анъана давом этади.\nбалетхореографияҚозоқ миллий хореография академиясиАлтинай АсилмуратоваҚозоқ хореографияси\nГорький номли рус драма театри 119-мавсумини бошлади


Таиландга қочган саудиялик қизга қочқин мақоми берилди\n06 март 2021, Тошкент вақти: 07:49\nРахаф Муҳаммад ал-Қунун Бангкок аэропортида Таиланд расмийлари билан.\nБирлашган Миллатлар ташкилоти Саудия Арабистони фуқароси, 18 яшар Рахаф Муҳаммад ал-Қунунни қочқин сифатида тан олди.\nБу ҳақда ал-Қунун иши билан шуғулланаётган БМТнинг қочқинлар ишлари бўйича агентлиги мурожаат қилган Австралия ички ишлар вазирлиги вакили маълум қилди. Маҳаллий ҳукумат ҳам “мурожаатни одатий тартибда кўриб чиқаётгани” ҳақида баёнот берди.\nБундан аввал ал-Қунун баёнот бериб, ўзида Австралия визаси бўлгани боис, айнан шу мамлакатга қочиб ўтишга қарор қилганлигини айтган эди.\nТаиландга унинг отаси ва акаси етиб борган, бироқ қиз улар билан учрашувдан воз кечган.\nАл-Қунун 5 январь куни оиласи билан дам олаётган Қувайтдан қочиб кетган эди. У тушган самолёт Таиландга қўнганида, текшириб кўрилишини айтган Саудия элчихонаси ходими алдов йўли билан қизнинг паспортини олиб қўйди. Ходим ал-Қунунга оиласи унинг сафарига қаршилик қилаётгани, шу сабабли қиз Қувайтга қайтиши лозимлигини айтган.\nКейинроқ қиз Бангкокдаги аэропорт меҳмонхонаси хоналаридан бирига қамалиб олди ва БМТ вакиллари билан учрашмагунча хонадан чиқмаслигини айтди. Салкам бир кунлик музокаралардан сўнг Таиланд расмийлари, Рахаф она юртига ёки Қувайтга топширилмаслигини айтишди, шундан сўнг қиз БМТнинг қочқинлар ишлари бўйича агентлиги вакиллари ҳамроҳлигида аэропортни тарк этди.\nBBCга берган интервьюсида қиз исломдан воз кечганини, уйга қайтгудек бўлса ўзини ўлим кутаётганини маълум қилди. Саудия Арабистонида исломдан воз кечганлар муртад дейилади ва ўлимга ҳукм қилинади.\nСаудия Арабистонида хотин-қизлар ҳуқуқи анча чекланган. Фақат 2017 йилнинг сентябрига келибгина хотин-қизларга машина бошқариш ҳуқуқи берилди. 2018 йил январида хотин-қизлар илк бор стадионда футбол томоша қилдилар.\nМамлакатда хотин-қизлар учун кўплаб қарорлар васий-эркаклар томонидан қабул қилинади. 2017 йилнинг май ойида подшоҳ Салман хотин-қизларга давлат хизматларидан (жумладан соғлиқни сақлаш ва таълим) ўз ҳолларича фойдаланишга рухсат берди.\nСаудия Арабистони – жаҳондаги энг бой ва ёпиқ мамлакатлардан биридир.\nТаиландга қочиб кетган саудиялик қизнинг отаси Бангкокка борди\nТаиланд саудиялик 18 яшар қизни бадарға қилиш режасини кейинга қолдирди (ВИДЕО)


ЮЗ НЕРВИ НЕВРОПАТИЯСИ » Тиббий психология – Расмий сайт\nЯнгиликлар » Энциклопедия » ЮЗ НЕРВИ НЕВРОПАТИЯСИ\nЮз нерви невропатияси – юз нерви зарарланиши сабабли мимик мускулларнинг фалажланиши билан намоён бўлувчи касаллик. Аксарият ҳолларда юз нерви невропатияси сабаби аниқланмай қолади. Бундай ҳолатлар идиопатик невропатия ёки Белл фалажи деб аталади. КХТ-10 да юз нервининг идиопатик невропатияси G51.0 рукнда Белл фалажи номи билан юритилади. Юз нерви зарарланиши белгилари 1836 йили англиялик невролог C. Bell томонидан ёзилган.\nЭтиологияси. Касаллик ҳар қандай ёшда учрайди. Касалланиш даражаси эркаклар ва аёлларда деярли бир хил. Ҳар йили 100 000 аҳоли сонига 25–30 кишида Белл фалажи кузатилади. Белл фалажи барча юз невропатияларининг 75 % ини ташкил қилади.\nВируслар – ОГВ, Эпштайн-Барр, грипп, аденовируслар, эпидемик паротит, полиомиелит, ОИТС вируси. Вирусли невропатиянинг энг кўп сабабчиси ОГВ – I ҳисобланади.\nБактериялар – бруцеллез, бореллиоз, лептоспироз, дифтерия, захм ва бошқалар.\nҚон томир ва эндокрин касалликлари – артериал гипертензия, атеросклероз, қандли диабет.\nҲомиладорлик. Ҳомиладорликда юз нервининг зарарланиш хавфи 10 баробарга ошади.\nЯллигланиш касалликлари – менингит, менингоэнцефалит, йирингли отит, мастоидит, сил лимфаденити, пастки жағ соҳасидаги йирингли жараёнлар (абсцесс, флегмона) ёки уларни операция қилиб олиб ташлаш.\nФаллопий канали торайиши ёки унинг туғма торлиги.\nЭкзоген ва эндоген интоксикациялар (заҳарланишлар, алкоголизм, диабет, уремия).\nАутоиммун касалликлар – Гийен-Барре синдроми, ТС, СҚБ, Шегрен синдроми, саркоидоз, амилодиоз.\nЎсмаларда – кўприк-мияча бурчаги, айниқса, VIII нерв невриномаси, холестеатома, лимфома, лейкоз, энса чуқурчаси ва чакка суяги ўсмалари.\nБош мия жароҳатлари – калла суягининг юз нерви ўтадиган соҳалари, айниқса, чакка суяги пирамидаси жароҳатланиши.\nГенетик бузилишлар – Мелкерссон-Розентал синдроми ва ҳ.к.\nПатогенези. Юз нервининг анатомо-топографик хусусиятлари касаллик патогенезида алоҳида ўрин тутади. Этиологияси қандай бўлишидан қатъи назар, юз нервининг Фаллопий каналидаги қисми кўп зарарланади. Этиопатогенетик омиллар ичида ушбу каналнинг баъзи одамларда тор бўлиши, канал ичида нерв васкуляризацияси сустлиги ва, албатта, юз нервининг бошқа краниал нервларга қараганда филогенетик жиҳатдан ёшлиги ҳам эътиборга олинади. Юз нервининг канал ичидаги қисми зарарланса, туннел синдром ҳақида сўз боради. Фаллопий канали торлиги ва деворлари суякдан ташкил топганлиги боис юз нервининг канал ичидаги қисми ишемия ва компрессияга кўп дучор бўлади.\nИшемиянинг кетма-кет келувчи бирламчи ва иккиламчи турлари фарқланади. Агар ишемия юз нервини қон билан таъминловчи томир (vasa nervorum) спазми сабабли ривожланса, бирламчи, перифокал шиш сабабли ривожланса, иккиламчи ишемия деб юритилади. Ишемия ва компрессия даражасига боғлиқ бўлган ҳолда юз нерви миелинопатияси ёки аксонопатияси ривожланади.\nЮқорида кўрсатилган патологик омилларнинг таъсир доирасига боғлиқ бўлган ҳолда юз нервининг зарарланиши турлича кечади. Вирусли ёки бактериал инфекциялар сабабли ривожланган невропатия патогенезида яллиғланиш реакцияси, перифокал шиш, нуқтали геморрагиялар ва лимфоцитар инфилтрациянинг ўрни катта. Ушбу патологик жараёнлар сабабли юз нервида деструктив ўзгаришлар ривожланади. Аксарият ҳолларда нервнинг миелин пардаси емирилади, аксон эса сақланиб қолади. Бундай ҳолатлар миелинопатия деб юритилади. Миелинопатия билан кечувчи юз невропатияси яхши тикланади. Агар аксон ҳам зарарланса, Валлер дегенерацияси рўй беради. Бундай ҳолатлар аксонопатия деб юритилади. Аксонопатияда нерв регенерацияси жуда суст кечади, яъни у бир неча ойлаб ёки йиллаб давом этади. Аксарият ҳолларда нерв функцияси тикланмай қолади.\nКлиникаси. Касаллик, одатда, ўткир бошланади, яъни мимик мускуллар фалажлиги бир неча соат ичида ривожланади. Баъзида бу жараён 1–2 кунга чўзилади. Мимик мускуллар бир томонда фалажланади ва натижада беморнинг юзи қийшайиб қолади. Мимик мускулларнинг фалажланиши прозопарез ёки прозоплегия деб аталади. Беморнинг юзига диққат билан назар ташланса, юз асимметрияси яққол кўриниб туради. Зарарланган томонда оғиз бурчаги осилиб қолади ва оғиз соғлом томонга тортилиб кетади. Бу ҳолат, айниқса, бемор гаплашганда ёки кулганда кучаяди. Зарарланган томонда пастки лаб осилган ва бурун-лаб бурмалари силлиқлашган бўлади. Бемор қошини юқорига кўтарса, юзнинг соғлом томонида ажинлар пайдо бўлади, фалажланган томонда эса бемор қошини кўтара олмайди ва натижада пешонанинг бир томони силлиқ бўлиб қолади. Фалажланган томонда кўз ёриғи катта бўлади.\norbicularis oculi фалажланиши оқибатида бемор кўзини юма олмайди. Агар юмишга ҳаракат қилса, кўз олмаси тепага кетиб, кўзнинг оқи кўриниб қолади. Кўзнинг оқи кўриниб қолиши "қуён кўзи", яъни лагофталм (юн. lagos – қуён) деб аталса, кўз олмасининг тепага кетиб қолиши Белл симптоми номини олган. Кўзни юмаётганда Белл симптомининг пайдо бўлиши VII нерв билан III нервнинг ҳамкорликдаги фаолияти бузилиши билан боғлиқ. M. orbicularis oculi нинг енгил фалажлигида бемор кўзини юмса, киприклари соғлом тарафдагидан кўра яққол кўриниб туради (киприк симптоми).\nЗарарланган томонда қош усти рефлекси чақирилмайди. Бемор кўзларини юмиб-очганда фалажланган томондаги кўзи бироз кечикиб юмилиб-очилади. Беморнинг яхши юмилмаган кўзидан доимо ёш оқиб туради. Бунинг асосий сабаблари – очиқ қолган кўзнинг ҳаво билан доимо таъсирланиши ва пастки қовоқ фалажланганлиги учун кўз ёшининг бурун каналига тушмаслигидир. Шунингдек, бемор лунжига ҳаво тўлдириб пуфламоқчи ёки ҳуштак чалмоқчи бўлса, ҳаво оғиз бурчагининг фалажланган томонидан чиқиб кетади. Бемор оғзига сув олиб уни ушлаб туролмайди, сув оғизнинг фалажланган бурчагидан оқиб тушади. Беморнинг оғзи яхши ёпилмаганлиги боис оғиз бурчагининг фалажланган томонидан сўлак оқиб туради.\nДемак, бемор қошларни кўтариш ва чимириш, кўзларни чирт юмиш ва хўмрайиш, лабларни чўччайтириш, лунжни ҳавога тўлдириш ва пуфлаш каби мимик синовларни асимметрик тарзда бажаради. Баъзида қулоқ атрофида оғриқлар пайдо бўлади. Бу оғриқлар VII ва V нерв толалари орасида анастомозлар мавжудлиги ҳамда XIII нерв толалари зарарланиши билан изоҳланади. Фалажланган томонда кузатиладиган парестезия ва шишлар веноз турғунлик ва шу сабабли уч шохли нерв рецепторларининг қўзғалиши билан ҳам боғлиқ.\nМимик мускулларнинг асимметрик фалажидан ташқари, юз нервининг қайси қисми зарарланганлигига қараб қўшимча симптомлар ҳам пайдо бўлади. Ушбу симптомларни аниқлаш орқали патологик жараён юз нервининг қайси қисмида жойлашганини билиб олиш мумкин (5.1-жадвал).\nЮз нервининг турли соҳалари зарарланганда кузатиладиган симптомлар\nЮз нерви зарарланадиган жойлар\nНервнинг интракраниал, яъни ички эшитув тешиги (porus acusticus internus) га кирадиган қисми. Бу ердан эшитув (VIII нерв) нерви ҳам ўтади\nМимик мускуллар фалажи+эшитиш пасайиши ва вестибуляр бузилишлар (VIII нерв зарарланганлиги учун), тилнинг олдинги 3/2 қисмида таъм билиш бузилиши, кўз ёши ажра-либ чиқиши пасайиши, баъзида кўзнинг бутунлай қуруқлашиб қолиши (ксерофталмия)\nФаллопий канали ичида нервнинг тизза тугунигача (ganglion geniculi) бўлган қисми, яъни n. petrosus major чиқадиган жойдан олдинги қисми\nМимик мускуллар фалажи+ксерофталмия, гиперакузия, тилнинг олдинги 3/2 қисмида таъм билиш бузилиши\nФаллопий канали ичида нервнинг n. petrosus major ажралиб чиққандан кейинги қисми\nМимик мускуллар фалажи+ёш оқиши кучайиши, гиперакузия, тилнинг олдинги 3/2 қисмида таъм билиш бузилиши ва кўз ёши оқиши кучайиши\nФаллопий каналида нервнинг n. stapedius ажралиб чиққандан кейинги ва chorda tympani ажралиб чиқишидан олдинги қисми\nМимик мускуллар фалажи+тилнинг олдинги 3/2 қисмида таъм билиш бузилиши ва кўз ёши оқиши кучайиши\nНервнинг экстраканал қисми, яъни Фаллопий каналидан чиққан қисми (foramen stylomastoideum орқали)\nМимик мускуллар фалажи + кўз ёши оқиши кучайиши\nТашхис ва қиёсий ташхис. Клиник ташхис қўйиш кўпинча қийинчилик туғдирмайди. Барча қийинчиликлар этиологик ташхис қўйиш билан боғлиқ. Юз невропатияси (Белл фалажи) бир қатор касалликлар билан қиёсланади.\nМияча-кўприк бурчаги ўсмаси ёки яллиғланиш касалликлари учун мияча симптомлари, мимик мускуллар фалажи ва эшитув нерви зарарланиши белгилари хос. Касаллик белгилари кетма-кет пайдо бўлади ва аста-секин ривожланиб боради.\nVIII нерв невриномаси эшитишнинг пасайиши, вестибуляр бош айланиш ва атаксиялар билан намоён бўлади. Кейинчалик, яъни юз нерви зарарлана бошласа, мимик мускуллар фалажланади. Касаллик белгилари аста-секин пайдо бўлади ва кучая боради.\nХант синдроми, яъни тиззасимон тугун ганглионитида мимик мускуллар фалажлиги кузатилгани учун ҳам уни юз нерви невропатияси билан қиёслаш зарур бўлади.\nМелкерссон-Розентал синдроми. Этиологияси ноаниқ бўлмиш ушбу синдром кам учрайди ва юз нервининг кетма-кет келувчи икки томонлама зарарланиши билан намоён бўлади. Аввал бир томондаги, кейин иккинчи томондаги юз нерви зарарланади. Касаллик мимик мускуллар фалажи, юзда ангионевротик шиш, гранулематоз хейлит (юнонч. cheilos – лаб) ва тил юзасининг ёрилиши билан кечади. Касаллик қайталанувчи хусусиятга эга ва ҳар доим юзнинг ангионевротик шиши кузатилади. Баъзида Белл фалажи ҳам қайталаниши мумкин. Бироқ унда юзнинг ангионевротик шиши хейлит ва тил юзасида патологик ўзгаришлар вужудга келмайди.\nЮз нервининг икки томонлама зарарланиши Гийен-Барре синдроми, Мебиус синдроми, нейробореллиоз, лейкоз, мия пардалари карциноматози, захм, саркоидоз, миастения, порфирия, ОИТС, дистрофик миотония, мия қутиси жароҳатлари, инфекцион мононуклеаз, идиопатик краниал пахименингит ва Педжет касаллигида ҳам учрайди.\nЮз гемиспазми. Юз нерви иннервация қилувчи мимик мускулларнинг ихтиёрсиз қисқаришлари билан намоён бўлувчи пароксизмал ҳолатларга юз гемиспазми деб айтилади. Спазм тўсатдан пайдо бўлади ва, одатда, кўзнинг айлана мускулларидан бошланади, кейин бошқа мимик мускулларга тарқайди. Касаллик клиникаси баъзида юз неврити асоратларига ўхшаб кетади (5.2-расм). Юз гемиспазмида барча мимик мускуллар асимметриясини кузатиш мумкин: кўз ёриғи асимметрияси, лаб бурчаклари асимметрияси ва ҳ.к. Аммо бу асимметриялар мимик мускуллар фалажлигидан эмас, балки уларнинг тўсатдан рўй берган спазми билан боғлиқ. Улар тез-тез кузатилади ва стресс пайтида зўраяди. Гоҳида кулиш, гапириш ва врач текширувлари пайтида спазм пайдо бўлади ёки кучайиб кетади. Спазм ўтиб кетгач, юз асимметрияси кузатилмайди ёки енгил кўринишда бўлади.\nШунингдек, ташхисни тўғри аниқлаш учун юз нервининг марказий фалажлиги белгиларини ҳам билиш зарур. Юз нервининг марказий фалажлиги юз нерви ядросига келувчи кортико-нуклеар йўллар зарарланганда кузатилади. Бу ҳолатни кўпинча бош мия катта ярим шарлари инсультлари, айниқса, a.cerebri media соҳасида кузатиладиган инсультда кузатиш мумкин. Юз нервининг марказий зарарланишида қарама-қарши томонда фақат пастки мимик мускуллар фалажланади, юқори мимик мускуллар эса фалажланмай қолади. Бунда юқори мимик синовлар симметрик тарзда бажарилади, қош усти рефлекси иккала томонда ҳам чақирилади. Баъзида, яъни мия шиши ва бўкиши билан кечувчи оғир ҳолатларда, кортико-нуклеар йўллар зарарланиши нафақат пастки мимик мускуллар фалажланиши, балки юқори мимик мускулларнинг енгил фалажлиги билан ҳам намоён бўлади. Бу ҳолатни, айниқса, оғир церебрал инсультнинг ўткир даврида кузатиш мумкин. Бундай вазиятларда XII нервнинг марказий фалажлиги ва пирамидал симптомлар аниқланиши ташхисни тўғри қўйишга ёрдам беради. Шунингдек, қош усти рефлексига, албатта, эътибор қаратиш лозим.\nЭслатма. Юз нервининг периферик фалажлигида ушбу рефлекс йўқолади, марказий фалажликда эса сақланиб қолади.\n5.2-расм. Худди юз невропатиясини эслатувчи гемифасиал спазм.\nДаволаш. Юз нерви невропатияси зудлик билан даволаш муолажаларини бошлашни талаб қиладиган патологик ҳолат. Ҳар бир кечиктирилган кун оғир неврологик ва психологик асоратларга олиб келиши мумкин. Чунки касаллик белгилари инсон юзида намоён бўлаяпти. Беморни амбулатория шароитида даволаса ҳам бўлади. Агарда ташхис қўйишда қийинчиликлар пайдо бўлса ва бошқа мутахассислар кўриги зарур бўлса, беморни стационарга жойлаштириш мумкин. Ҳар қандай ҳолатда ҳам ташхисни зудлик билан аниқлаб, даволаш муолажаларини эрта бошлаш талаб этилади.\nКортикостероидлар. Даволашда кўзланган асосий мақсад – бу авваламбор, нерв атрофидаги шишни бартараф этиш ва микроциркуляцияни тиклашдир. Бу мақсадда кортикостероидлардан фойдаланилади. Кортикостероидлар қанча эрта бошланса, унинг натижаси шунча юқори бўлади. Шунинг учун ҳам кортикостероидлар билан даволашни касаллик аниқланган куниёқ бошлаш тавсия этилади. Бу мақсадда, асосан, преднизолон қўлланилади. Преднизолонни 1 кг тана вазнига 1-1,5 мг дан ичишга буюрилади. Катталар учун дорининг кундалик доҳаси 80–120 мг га тенг. Преднизолон ушбу миқдорда 7 кун мобайнида ичилади ва унинг дозаси ҳар 3–4 кунда камайтириб борилади. Преднизолонни бундан ҳам катта дозаларда (кунига 250–500 мг) тавсия этишнинг самараси исбот қилинмаган. Турли мамлакатларда ўтказилган тадқиқот натижалари юз невропатиясида кортикостероидларнинг юқори дозаси эмас, балки уларни эрта тавсия этиш самарали эканлигини кўрсатди. Агарда кортикостероидлар билан даволаш касаллик ривожлангандан сўнг\n2 ҳафта ўтгач бошланса, унинг самараси жуда паст бўлади. Чунки бу пайтга келиб юз нервида қайта тикланмайдиган патологик ўзгаришлар (масалан, аксонопатия) рўй бера бошлайди. Шу боис, юз невропатиясида кортикостероидларни қўллаш Халқаро даволаш стандартларидан ўрин олган.\nКортикостероидлар билан даволашнинг ошқозон-ичак системасига зарарли таъсирини камайтириш учун антацид дорилар тавсия этилади. Масалан, омепразол кунига 20 мг дан 2 маҳал, ранитидин 150 мг дан 2 маҳал буюрилади. Кортикостероидлар билан даволашда уларни тавсия қилишга монелик қилувчи патологик ҳолатлар ва касалликларни ҳам эътиборга олиш зарур.\nАнтивирус дорилар. Юз невропатияси келиб чиқишида вирусларнинг ўрни катта. Шунинг учун дастлабки кунларданоқ антивирус дорилар тавсия этилади. Бу мақсадда ацикловир 1 кг тана вазнига 5 мг дан натрий хлорнинг 0,9 % – 200 мл эритмасида кунига 2–3 маҳал венадан томчилатиб юборилади. Агар беморнинг тана вазни 60 кг бўлса, ацикловирнинг бир марталик дозаси 300 мг, бир кунлик дозаси 600–900 мг ни ташкил қилади. Дори ушбу дозада 5 кун мобайнида парентерал йўл билан қилинади, кейинчалик яна 5 кун давомида 200 мг дан кунига 5 маҳал ёки 400 мг дан 3 маҳал ичишга буюрилади. Агарда юзда герпетик тошмалар пайдо бўлмаса, антивирус дориларни 4–7 кун мобайнида тавсия этишнинг ўзи кифоя.\nнейропсихолог Зарифбой Ибодуллаев\nҚўшилган: 04:50 / 14-04-2021 Ўқилди: 72\nЮВЕНИЛ МИОКЛОНИК ЭПИЛЕПСИЯ


Жазо муддатини ўтаганларга ҳам фарзандликка ва васийликка олиш имконияти яратилади - EFFECT.UZ\nЖазо муддатини ўтаганларга ҳам фарзандликка ва васийликка олиш имконияти яратилади\n. 20:31 | 01.10.2021\nБугун давом этаётган Сенатнинг 19-ялпи мажлисида “Фарзандликка олиш тартибининг ҳуқуқий асослари такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонун муҳокама қилинди.\nМазкур қонун билан Оила кодекси ҳамда “Васийлик ва ҳомийлик тўғрисида”ги қонунга ўзгартиш ва қўшимчалар киритиш назарда тутилмоқда.\nШунингдек, боланинг энг устувор манфаатларини ҳисобга олган ҳолда, фарзандликка олишга монелик қиладиган касалликларга чалинган шахслар рўйхати Вазирлар Маҳкамаси томонидан тасдиқланиши белгиланмоқда.\nTeglar:Senat, Фарзандликка олиш


«”тмиш ва бу кун анъаналари»\n”збекистон јмалий санъат музейида 2012 йил май ойи бошида навбатдаги кургазма уз мехмонларини кутиб олди.\nийим Ц инсонларнинг кундалик хаЄтидаги мадани¤тнинг ажралмас кисми хисобланади. адимда кийимга караб шахснинг жами¤тдаги макоми ва урнини аниклаш мумкин булган.\nћазкур кургазмада мамлакатимизнинг турли худудларидан йигилган XIX аср урталари Ц XX аср бошларига тегишли кийимларнинг ажойиб мажмуалари намойиш этилади.\nЁкспозици¤ни кузатар эканмиз, биз замонавий кийимлар билан аввалги замонлар уртасидаги кескин фаркни Єркин кузатамиз.®ркин турли-туман ранглар ва куп куринишдаги тасвир матоларни бир-биридан ажратиб туради. XIX Ц XX асрга мансуб намойиш этилган узбек миллий кийимларида, шунингдек, Єш уста ва замонавий дизайнерларнинг кулда кашталанган либосларида ранглар ва накшларнинг шиддати намоЄн булади.\n”збекистонда XIX аср иккинчи ¤рмида каштачилик санъатини уз кизларига сеп тайЄрлаган барча аЄллар билишган. Ѕунга карамай, ”збекистонннинг турли худудларида каштачиликнинг бир-биридан фарк килувчи техникавий ва чизма тасвирлари шаклланган. Ќурота, Ѕухоро, —амарканд, Ўахрисабз, “ошкент ва ‘аргона водийси уша пайтларда бу нозик санъат турининг бирмунча йирик марказлари булган. ”збек сузаналари накшларида усимликлар дунЄси мухрланган. Ўаклига кура турли-туман булган деворий кашталар накшлари ва ранги узига хослигига кура бетакрор булган. Ќакшларнинг хар бир кичик унсурларига алохида ишлов берилган. ®ш каштачилар олиб бораЄтган изланишлар амалий кашфиЄтлар кадимий услуб ва буЄкларни кайта тиклашга иикони¤т бермокда. ”лар нафакат уларни такрорлашга ¤нгича накш унсурлари ва композици¤ларни ¤ратишга интилмокдалар.


Рўзиқул Бердиев: “Селекция жараёнида биз ҳам қараб турмоқчи эмасмиз” / CHAMPIONAT.asia\n11:14АГМК эртага "Заря" билан ўйнайди 1 10:57“Металлург” ёш "қалдирғочлар"ни доғда қолдирди 2 10:55ЛегионерУз. Қатарда нурсиз шанба. Абдухолиқов жамоасига 6 та гол уришди, Турсуновникига 4 та 2 10:42Спортчилар ижтимоий тармоқларда 1 10:11"Барселона" ҳимоячиси жароҳат олди 9 09:50Шота Арвеладзе: "Тошкентга қайтиб, Қатарда ўтказиладиган ОЧЛ беллашувига ҳозирлик кўришни бошлаймиз" 17 09:32Тома Лемар "Барселона"га ўтмоқчи 8 09:10Отабек Исроилов: «Цементчи» билан оғзаки келишувга эришдим» 15 08:51«Милан» охирги 4 ойда кетма-кет 2та ўйинда ғолиб чиқди 16 08:40Ренат Эрназаровга таъзия билдирамиз 5 08:30«Бавария» иккинчи ўриндан 16 очкога ошиб кетди. Бу бундеслига рекорди 20 08:10«Лион» – ПСЖ. Мбаппе майдонни замбилда тарк этди ФОТО 14 08:07Месси – охирги 10та мавсумда 25та гол урган ягона футболчи 22 07:50«Сурхон»да нима гап? 19 03:05А Серия. “Интер” “Рома” билан ўз майдонида дурангга рози бўлди 7\nРўзиқул Бердиев: “Селекция жараёнида биз ҳам қараб турмоқчи эмасмиз”\nБу йилги чемпионатда бронза медалларини қўлга киритган “аждарлар” янги мавсум учун тайёргарликни бошлади.\nЖамоа 2014 йилги мавсумда уч фронтда курашадиган бўлмоқда. Шу боис Рўзиқул Бердиев футболчиларни эртароқ йиғишга қарор қилди.\n- Рўзиқул ака, жамоангизнинг дастлабки йиғинни бошлагани ҳақида эшитдик. Бу ҳақда ўзингиз батафсил маълумот бериб ўтсангиз мақсадга мувофиқ бўлар эди?\n- 10 декабрь куни футболчиларни йиғдик ва Ташкентда тиббий кўрикдан ўтилди. Кечадан бошлаб эса, Қаршидаги базамизда тўпланиб, машғулотларга киришилди. Бу ердаги йиғинимиз 25 декабрга қадар давом этади ва шундан сўнг, янги йил муносабати билан футболчиларга қисқа муддатга дам берамиз.\n- Таркибда қандай ўзгаришлар борлиги бугунги кунда мухлисларнинг диққат эътиборида турибди. Шу боис аввало бу хусусда ўзингиздан эшитсак?\n- Ҳозирча, жиддий янгилик бор дея олмайман. Ижара асосида “Қизилқум”да тўп тепган Элдор Бойматов ва “Динамо”даги Нодир Саноқулов яна жамоамизга қайтди.\n- Клубни тарк этган футболчилар ҳам бўлса керак?\n- Йўқ, ҳеч кимга жавоб бермадик. Бу кейинги йиғинларимизда ойдинлашади. Лекин аниқ номларни айта олмайман.\n- Тошкентнинг “Локомотив” жамоаси асосий рақиби бўлмиш “Бундёкор”дан Нестеров, Ғофуров, Тўраев ва Ҳасановни олиб ўз сафини сезиларли тарзда кучайтиришга эришди. Айтингчи, Сиз бошчилик қилаётган “Насаф”дан қандай ҳаридларни кутишимиз мумкин?\n- Тўғри, “Локо”ни янги ҳаридларини эшитдим. Биласизми, таркибда у қадар жиддий ўзгаришлар қилмаймиз. Лекин селекция жараёнида биз ҳам қараб турмаймиз. Албатта янги футболчилар бўлади.\n- Кучайтирилиши лозим бўлган чизиқлар деб қайси позицияларни кўрсатган бўлардингиз?\n- Бундай позициялар йўқ эмас. Айнан қайси чизиқларга футболчилар олиш кераклигини ўйлаб қўйганмиз. Бироқ айни пайтда бу тўғрисида айтмай турганим маъқул. Вақти келиб, барчаси ойдинлашади.\n- Зафар Полвоновнинг “Насаф”га ўтиш имкониятини неча фоизга баҳолайсиз?\n- Нима учун айнан Полвоновни сўраяпсиз?\n- Чунки, “Олмалиқ” ҳужумчисининг яна “аждарлар” сафига қайтиши ҳақида мухлислар орасида гап сўзлар юрибди?\n- Бу ишқибозлар ўртасида учраб турадиган холатлардан биридир. Эмишки, Элдор Суюнов, Шохруҳ Гадоев, ва Артур Геворкян ҳам “Бундёкор”га ўтармиш... Бу аслида бўлмаган гап. Ишонч билан айта оламанки, бу футболчилар жамоамизда қолади. Тўғри, Полвонов бу йил сермаҳсуллик кўрсатди. Лекин унга қизиқиб, таклиф ҳам юбормадик.\n- “Насаф” кейинги йил ОЧЛда ҳам иштирок этадиган бўлди. Мавсумга қай тарзда тайёргарлик кўрилади?\n- Иккинчи йиғинимиз январь ойиннинг дастлабки ҳафталарида Қаршида старт олади. Бу ерда 15 кун шуғулланамиз. Ушбу йиғинлар давомида пойтахтга бориб, синов-назорат ўйинларида ҳам қатнашамиз. Шунингдек режамизда Туркия йиғини ҳам ўрин олган. Хориждаги йиғинда асосий эътибор ўртоқлик ўйинларига қаратилади.


«Xiaomi» тўхтатилади, ўрнига нима чиқади? | Futura – ҳаммаси ахборот технологиялари, маркетинг ва стартаплар ҳақида «Xiaomi» тўхтатилади, ўрнига нима чиқади? – Futura – ҳаммаси ахборот технологиялари, маркетинг ва стартаплар ҳақида\n«Xiaomi» компанияси ҳозир бор эътиборини янги «Poco» брендига қаратган. Бренднинг «биринчи рақамли» «POCOPHONE F1» смартфони «Snapdragon 845» процессорида ишлайди.\nМуҳим маълумот: айрим хабарларга кўра, энди глобал бозор учун «Xiaomi» бренди остида смартфонлар чиқмайди, бунинг ўрнига «Poco»ни кўрамиз. «Financial Express» маълумотига кўра, «Xiaomi» бренди остида смартфонлар фақат Хитой ички бозори учун чиқади. Бир ҳисобда тўғри қарор, чунки ҳанузгача бу ном қандай талаффуз қилинишини ҳеч ким билмайди: Хитойнинг ўзида ҳам айрим жойларда «Сяоми», яна бошқа жойларида «Шаоми» (жуда юмшоқ «ш») дейишаркан. Биринчи ҳарфининг ўзи гангитиб қўйгани учун биз бу телефонни кўпинча «редми» деймиз…\nЯнги бренд ҳақидаги барча тафсилотлар 22 август куни «POCOPHONE F1» тақдимотида маълум бўлади.


ЎЗБЕКИСТОН ВА ПОКИСТОН:ЯНГИ САРМОЯВИЙ ЛОЙИҲАЛАР МУҲОКАМАСИ | UZCHARMSANOAT\nЎЗБЕКИСТОН ВА ПОКИСТОН:ЯНГИ САРМОЯВИЙ ЛОЙИҲАЛАР МУҲОКАМАСИ\nУзчармсаноат Уюшмаси » ЎЗБЕКИСТОН ВА ПОКИСТОН:ЯНГИ САРМОЯВИЙ ЛОЙИҲАЛАР МУҲОКАМАСИ\nЧоп этилган сана: 11 Декабрь 2020\n441 PDF нусха\n“Ўзчармсаноат” уюшмаси, Инсвестициялар ва ташқи савдо вазирлиги, мамлакатимизнинг Покистондаги элчихонаси ҳамда Наманган вилояти ҳокимлиги вакиллари чарм-пойабзал соҳасида янги қўшма корхона очиш масаласини муҳокама қилишди.\nПокистоннинг йирик ишлаб чиқарувчиларидан бири саналган “Nova Leather” Ўзбекистоннинг чарм-пойабзал тармоғига инвестиция киритиш ва чарм маҳсулотларини Покистонга импорт қилишга қизиқиш билдирмоқда.\nМаълумот ўрнида қайд этиш керак, “Nova Leather” Покистондаги энг йирик чарм маҳсулотларини ишлаб чиқарувчи ва экспорти билан шуғулланувчи компания саналади. Ўзининг сифатли маҳсулотлари ва замонавий ишлаб чиқариш цехлари билан дунёга танилган. Корхона 30 йилдан ортиқ фаолияти давомида чарм маҳсулотларини тайёрлаш борасида Покистон Ислом Республикасининг учта йирик компанияларидан бири мақомига эришган. Компания маҳсулотларининг асосий экспорт бозори Европа Иттифоқи, Россия, Шимолий Америка ҳисобланади. “Nova Leathers” Испаниянинг “Zara”, Россиянинг “Снежная Королева” брендларининг чарм маҳсулотларини ишлаб чиқарувчи ягона компанияси саналади. Ташкилотнинг дизайнерлар гуруҳи замонавий кийим-кечак ва аксессуарлар моделларни яратиш борасида ҳам етакчи саналади. Маҳсулотлар тўлиқ “LWG” стандарти асосида тайёрланади.\nМулоқот аввалида “Ўзчармсаноат” уюшмаси вакиллари Покистон компаниясига бугунги кунда Ўзбекистон чарм-пойабзал саноатининг ишлаб чиқариш ва экспорт салоҳияти, хорижий инвесторларга яратилган шарт-шароитлар тўғрисида батафсил маълумот беришди.\n“Nova Leathers” компанияси вакиллари ҳам ўз ўрнида Ўзбекистондан қўй ва эчки терисини импорт қилиш, мамлакатимизда янги қўшма корхона очишга қизиқиш билдираётганликларини маълум қилишди.\nШунингдек, “Nova Leathers” Ўзбекистондан терининг “вет-блю” кўринишадиги хом ашёсини Покистонга импорт қилишни ҳам мақсад қилган. Тармоқдаги бозор таҳлил қилинганда, ҳозирги кунда Покистонда “вет-блю”ни хорижга экспорт қилишга чеклов ўрнатилган. Экспорт қилинган тақдирда 30 фоиз божхона божини тўлаш талаб этилади. Агар Ўзбекистондан МДҲга бу хом ашё экспорт қилинса, 5 фоиз божхона божи олинади. Бу эса Покистон компанияси учун молиявий томондан фойдалидир.\nУчрашув давомида “Nova Leathers” компанияси вакиллари билан Наманган вилоятида янги корхонани очиш ва маҳсулотларни шу ернинг ўзида ишлаб чиқариш масаласи ҳам муҳокама этилди. Бу борада “Ўзчармсаноат” уюшмаси ташкилий ва амалий томондан кўмакка тайёр эканлиги билдириб ўтилди, шунингдек, Наманган вилоят ҳокимлиги томонидан ер ажратиш борасида ёрдам кўрсатиши мумкинлиги қайд этилди.\nҚайд этиш керакки, бугунги кунда Фарғона водийсида чарм-пойабзал маҳсулотларини ишлаб чиқариш анча ривожланган. Бу борада етарлича тажриба тўпланган. Инфратузилма ва ер майдонлари мавжуд. Ишчи кучи етарли. Шу сабабли ва томонларнинг қўшимча фикр алмашувлари натижасига кўра, айнан Наманганда янги қўшма корхонани очиш самарали эканлиги қайд этилди.\nУчрашув сўнгида “Nova Lеathers” компанияси вакиллари тез кунларда Ўзбекистонга келишлари, юқорида таъкидланган корхона учун ажратиладиган ер майдони ва инфратузилма билан танишиш ҳамда ташкилий масалаларни биргаликда кўриб чиқиш борасида келишиб олинди


Шинжондан қочган Ерсин Еркинули яна Украинада ҳибсга олинди\nХитой шимоли-ғарбидаги Шинжон минтақасида туғилган, мусулмонларга таъқиблар туфайли у ердан қочган этник қозоқ Ерсин Еркинули яна Украинада ҳибсга олинди.\nБу ҳақда илгари Қозоғистондан Украинага кўчиб ўтган фаол Ботагўз Иса «Азаттйк»га гапириб берди. Унинг сўзларига кўра, Ерсин Еркинович Словакия билан чегарани ноқонуний кесиб ўтмоқчи бўлган пайтда қўлга олинган.\n- Кимдир олдин уни қўрқитган. Унинг сўзларига кўра, иккита нотаниш одам унга таҳдид қилган, унга Хитойга қайтишни айтган, акс ҳолда уни ўлдириш билан таҳдид қилган. Кейин, унинг сўзларига кўра, унга эргашишган. У Facebook, WhatsAppни ўчириб қўйди ва ғойиб бўлди. Дўстларим орқали мен унинг олдига келдим, у қўрққанини, чегарани кесиб ўтишни, бошқа давлатга боришни хоҳлаётганини айтди. Мен уни бундан огоҳлантирдим, кутишни маслаҳат бердим, — дейди Ботагўз Иса.\n23 ёшли Еркинули биринчи марта Украинада, 2020 йил октябрь ойининг охирида, ҳужжатларни йўқотиб, «чегарани ноқонуний кесиб ўтмоқчи» бўлганида, Украинанинг Бориспол аэропортида ҳибсга олинган. Илгари у Қозоғистон фуқаролигини ололмаган ва Туркия орқали Европага борган. Украинада унга жарима солинди. У ёрдам сўраб ОАВга мурожаат қилиб, уни «қамоқ, қийноқ ва ўлим кутаётган» Хитойга депортация қилиш мумкинлигини айтди.\nДекабрь ойида Украинада қочқин мақомини олишни сўраган Еркинулига «бошпана изловчи» гувоҳномаси берилди. Ҳуқуқ ҳимоячиларининг айтишича, уни Хитойга депортация қилиш хавфи йўқ ва унинг бошпана сўровини кўриб чиқиш бир йилга чўзилиши мумкин.\n11 август куни Еркинули Шинжон мусулмонларига зулм ўтказиш масаласини кўтарган америкалик фаол Серикжон Билашга Украинанинг ғарбий Ужгород шаҳридаги қочоқлар марказига жойлаштирилганини айтди. Ерсин Еркинули Озодлик мухбирига юборган видеода у қочқинлар марказига ўхшаган хонада ўтиргани тасвирга олинган.\nБотагўз Исанинг айтишича, чегарани ноқонуний кесиб ўтишга уриниш бўйича суд мажлиси 13 августга белгиланган. Ерсин Еркинулининг телефони ҳозирча ўчиқ.\nСўнгги бир неча йил ичида камида бир неча этник қозоқлар Шинжондаги таъқиблардан Қозоғистонга қочгани ҳақида хабар беришган. Ўтган йили Нур-Султон Шинжондаги тўрт этник қозоққа бир йил муддатга бошпана берди. Аввалроқ, Шинжонлик этник қозоқ аёл Сайрагул Сауйтбай ўзининг тарихий ватанида қочқин мақомига эриша олмаган. Кейинчалик у Швецияга жўнаб кетди ва у ерда қочқин мақомини олди.\n2018 йилда Бирлашган Миллатлар Ташкилоти Шинжонда камида бир миллион мусулмон «сиёсий қайта тарбиялаш лагерлари»га мажбуран жойлаштирилгани ҳақида хабар берган.\n«Сиёсий қайта тарбиялаш лагерлари» дан озод қилингандан сўнг Шинжондан Қозоғистон ва Туркияга кетган қозоқлар ва уйғурлар бу муассасаларни қамоқхона деб аташди. Нуфузли инсон ҳуқуқлари ташкилотлари ва экспертлар Шинжондаги туркий гуруҳлар аъзолари томонидан мажбурий меҳнатнинг оммавий қўлланилиши, оилаларнинг ажралиши, туғилишни мажбурий назорат қилиш, қийноқ ва бошқа таъқиблар ҳақида хабар беришди. Хитой бу айбловларни рад этади. Пекин «лагерлар» борлигини тан олди, лекин Хитой расмийлари уларни «терроризм» ва «экстремизм»га қарши курашиш учун яратилган «касб -ҳунар таълими марказлари» деб атайдилар.


ЎзА - Тошкент вилоятида наслли қорамолларни кўпайтириш бўйича илмий марказ ташкил этилади\n14.09.2018 14:04 Чоп этиш версияси\nТошкент вилоятида наслли қорамолларни кўпайтириш бўйича илмий марказ ташкил этилади\nБеларусь Республикаси ишбилармон доираси вакилларидан иборат делегация Тошкент вилоятида бўлиб, вилоятнинг инвестицион муҳити билан танишмоқда.\nВилоят ҳокими Ғ.Ибрагимов Беларусь Республикаси Минск шаҳар ижроия қўмитаси раиси бошчилигидаги делегацияни қабул қилди. Учрашувда томонлар ўртасида савдо-саноат, туризм, соғлиқни сақлаш, маданият ва спорт соҳаларида ҳамкорлик қилишга оид битимлар имзоланди.\nМулоқотда Беларусь давлатида ёғочдан сифатли мебель ишлаб чиқариш саноати ривожланганлиги эътироф этилиб, томонлар мазкур соҳада ҳамкорлик қилиш юзасидан келишувга эришди. Шунингдек, чорвачилик, хусусан наслли қорамолларни кўпайтириш бўйича ўзаро тажриба алмашиш, бу борада ҳамкор давлатнинг илмий марказлари билан ҳамкорликда вилоятда “Илмий марказ“ ташкил этиш бўйича музокаралар олиб борилди.\nМаълумотларга кўра, Беларусь Республикаси Минск шаҳар делегацияси вакиллари 15 сентябрга қадар вилоятда бўлиб, туризм объектлари, қишлоқ хўжалиги, хусусан пахта, балиқ ва картошка етиштиришга ихтисослашган фермер хўжаликлари ҳамда иссиқхоналар фаолияти билан танишади.


Руҳий ғалаба 5 — Dilkashradio.com\nРуҳий ғалаба 5\nАссалому алайкум ҳурматли радио тингловчи мухлислар. Сиз азиз биродарларимиз билан яна радио тўлқинлари орқали дийдор учрашиб турганимиз учун Худовандга ўз миннатдорчилигимизни билдирамиз. Бугун микрофон олдида мен Ғолиббек. Азиз радио тингловчи биродарлар, шайтон табиатининг ўзига хос қирралари мавжуд бўлиб, биз имонлилар, албатта, улар ҳақида билиб қўйишимиз керак.\nАгар унинг режаларини ёки ҳужум тактикасини олдиндан билсак, ҳеч қачон иккиланмаймиз ёки енгилиб қолмаймиз. Муқаддас Каломда ёзилганидек, шайтон бошда ўзига берилган мавқе ва ҳокимиятга кўра жуда катта қудратга эга. Унинг қудрати шу қадар катталигидан бош фаришта Микойил ҳам «иблисни қарғашга журъат этолмаган» (Яҳудо Китобининг 1:9).\nБундан ташқари, шайтоннинг бу дунё ишларига кўрсатадиган таъсири ҳам аниқ кўрсатиб ўтилган. Шайтоннинг турли-туман исмлари унинг дунё тизимини қандай бошқаришини ўзида акс эттиради. Юқорида айтиб ўтганимиздек, у «бу дунёнинг ҳокими» Юҳанно Китоби 12:31, «бу дунёнинг тангриси» 2 Коринфликларга 4:4 ва «фазода ҳукмронлик қилаётган ҳоким» Эфесликларга 2:2.\nУшбу оятларда унинг номлари қандай аталиши келтириб ўтилган. Муқаддас Калом «бутун дунё шайтоннинг ҳукмидадир», деб эътироф этади 1 Юҳанно мактубининг 5:19. Шайтоннинг яна бир муҳим хусусиятларидан бири шуки, у ўзининг разил ишларини қисман жинлар орқали бажаради. Шу хақида Муқаддас Китобингизнинг Матто 2:24 ва 25:41 оятларида ўқишингиз мумкин.\nБундан ташқари Ваҳий китобининг 12:7-9 оятларида ҳам шу ҳақида айтиб ўтилган. Жинларнинг фаоллашган, одамларга кўпроқ зиён-заҳмат етказган даври Раббимиз Исонинг биринчи марта ерга келиши даврига тўғри келади. Чунки Нажоткоримиз шайтон салтанатининг тинчини бузиб, унга қарши ҳужум бошлаган эди-да. Матто Хушхабар Китобининг 12:28-29 ва Ҳаворийлар мактубининг 10:38 оятларида шу ҳақида ўқиб кўришингиз мумкин бўлади.\nШунга ўхшаш фаоллашиш Раббимиз Исонинг иккинчи бор келишига яқин содир бўлади, чунки Раббимизнинг иккинчи ташрифи шайтон ва унинг нопок издошлари учун узил-кесил мағлубият билан тугайди. Ваҳий китоби 9:1-17 ва 12:12 ҳамда 18:2 оятларда шу ҳақида айтиб ўтилган. Шайтон ўта ақлли ҳамдир. У ана шу ақл-идроки ёрдамида Одам Ато ва Момо Ҳавони алдади ва ердаги ҳокимиятни улардан тортиб олди. Ибтидо китоби 1:26 ва 3:1-7 ҳамда 2 Коринфликларга мактуби 11:3 оятлардан бу ҳақида ўқиб кўришингиз мумкин.\nШайтоннинг ақлу-идроки ва топқирлиги одамларни йўлдан оздиришда, алдашда унга катта имконият яратади. Бироқ қанчалик тез таъсир ўтказадиган бўлмасин, шайтон табиатининг ёки хусусиятларининг десак ҳам бўлади, албатта, чегараси бор. Шайтоннинг қудрати ҳеч қачон Худо томонидан қўйилган махсус чегарадан ошиб кетмайди. Аюб китоби 1:12; 2:6; Луқо китоби 4:6; хамда 2 Салоникаликларга 2:7-8. Азизлар,сиз билан хайрлашар эканмиз, шайтон устидан доимо руҳий ғалаба барчамизга ёр бўлсин деб қоламиз.\nРуҳий ғалаба 139\nРуҳий ғалаба 98


Туркистон: Мустақиллик куни муносабати билан вилоят марказида истироҳат боғи очилди\nЭлимиз Мустақиллигининг 27 йиллиги арафасида Туркистон вилояти маркази Туркистон шаҳрида янги истироҳат боғи фойдаланишга топширилди.\nШаҳарнинг Кентов йўналиши томонидан кираверишдаги 14 гектар ерни эгаллаган «Парасат» истироҳат боғининг қурилиши 2018 йилнинг августида бошланиб, декабрь ойида фойдаланишга топширилди. Ҳордиқ масканининг қурилиш-монтаж ишларига 260 млн. 742.92 тенге ажратилган. Уни «Түркістан жарық тазалық» МЧБ олиб борди.\nМасканнинг очилиш маросимида сўзга чиққан вилоят ҳокими Жансейит Туймебаев шаҳар аҳолисини янги ҳордиқ масканининг очилиш маросими билан табриклади.\n– Туркистон – вилоят маркази сифатида кундан кунга чирой очиб, ободонлашиб бормоқда. Келгусида шаҳарнинг қиёфаси янгиланади. Туркистон – маънавий, маданий, иқтисодий ва ижтимоий жиҳатдан ривожланган шаҳарга айланади. Мана, бугун, Мустақиллик байрами арафасида очилган истироҳат боғи вилоят маркази аҳолисининг севимли дам олиш масканига айланади, деб ўйлайман, – деди Жансейит Қансейитули.\nТуркистонликлар ва меҳмонлар боғнинг чиройидан баҳраманд бўлишмоқда. Тунги чироқлару аркалар, смарт-курсилар, фаввора ва тренажер ускуналари, велойўллар ва концерт майдони дам олувчиларга тўлақонли ҳордиқ чиқариш имконини беради. Истироҳат боғини сув билан таъминлаш тизими тўлиқ автоматлаштирилган.\nТуркистон вилояти ҳокимининг матбуот хизмати., 2018-12-15, 14:31 187


Ислом маданияти тарихининг олтунли, юлдузли япроғлариндан буюк бир қисми, шубҳа йўқдирким, турклар тўғрисида ёзилғондир.\nЮнондан Румоға, Ўбадан Константанияға кўчиб келгандан кейин таъсир этиб, таассублари тарафиндан қўл-оёғи боғланиб қолғон маданият билан улум ва фунун, Бағдод салтанатининг эгалари бўлғон аббосийлар тарафиндан турғизилди ва тарбият кўрди.\nУл чоғларда ер юзини баҳри муҳаббат кабирлари каби қоплағон аббосийлар салтанати ёлғузғина сиёсат тенгизи эмас, улум ва фунўн тенгизи ҳам эди.\nАббосий салтанати нифоқ, низо, ахлоқсизлик, ғурур, исроф ва зулм каби кўб ижти-моий касалларга тутулиб ўлгандан кейин унинг меросини яна ислом сиёсати билан ислом маданиятини ўз қўллариға олиб турклар сақладилар. Аббосийлардан сўнг улуғ-роқ ислом салтанатларини турклар қурдилар. Аббосийлар қўлиндан чиқиб янаэгасиз қола бошлағон маданиятни турклар асрадилар.\nБизнинг Туркистонимиз эса мана шул буюк турк улусининг бешиги бўлмоғи билан ифтихор қиладир. Ёлғиз шуми?.. Аббосийлардан сўнг ислом салтанатиға қоровуллиқ қилғон турк ҳоқонларининг охири ва улуғлариндан бўлғон Темур янглиғ турк қаҳрамо-нини Туркистон етиштирди. Яна аббосийлардан кейин «маданияти башария»ни бошла-ри узра кўтарган турк олимларининг каттаконлари бўлғон Абу Али, Улуғбек, Жавҳарий ва Форобий каби ҳикмат тиракларини Туркистон чиқарди.\nАфлотунлар чоғинда Афина, Румо салтанатинда Румо, аббосийлар хулофотинда-Бағдод қанча тараққий қилғон бўлса, Темур ва Улуғбеклар замонида Самарқанд шунча тараққий қилғон эди.\nБир кишининг миясиға чоғирнинг қандай таъсири бор эса бир миллатнинг миясиға дахи салтанат ва маданият ичгусининг шундайин таъсири бордир. Салтанат, бойлик ва маданият ичгулари бизнинг миямизни бузди, бизни маст этди, қўлимиздағи салтанат қиличи билан маданият дафтарини бир ёнда қўйиб сафоат чолғуларини олдиқ. Урдиқ, чопдиқ, ичдиқ, йиқилдиқ, ёндиқ ва шунлар учун бир-биримиз билан уришдиқ...\nМана шул чоғларда эди ким: Русия давлати бизнинг ўлжаларимизни келиб босди. Ортуқ биз Туркистон турклари Оврупо маданияти ташиғувчи бўлғон рус миллатиға йўлиқғон бўлдик. Маданий руслар билан қотишиб унларнинг далолати билан Оврупонинг маданий ва ижтимоий усуллариндан таъсир олмоғимиз керак эди.\nШуни ҳам айтиб ўтайлукким, мундай бйр таъсирни рус миллатининг авом табақа-синдан олмоғи(ми)з мумкин эмас эди. Чунки бизнинг авомимиз унлардан юз маротаба маданийроқ эдилар (ҳозир ҳам шундай). Русларнинг ўқуғон, тарбияли қисмлариндан социализм ва қардошлиқ маслакинда юрғонлар ҳам императорлиқ ҳукумати тарафин-дан қувилиб, қисилиб турғонлари учун бизга бирор таъсир қўёлмас эдилар.\nҚолди рус миллатчилари, рус бойлари ва рус пўплари билан шунларнинг қоровули бўлғон император ҳукумати. Биз туркистонлилар ёлғиз шунларнинг қўлинда қолдиқ. Не кўрган бўлсак, шунлардан кўрдик.\nЭнди кўрайлик қани шунлар бизнинг тараққийимиз ва Оврупо маданиятидан таъсир олмоғимиз йўлинда бирор иш қилдилар ёҳуд қилмоқчи бўлдиларми?!\nРус капиталистлари билан рус пўпларининг содиқ ва ишончли қоровуллари бўлғон эски Русия ҳукумати элли(к) йил орасида Туркистондаги турк болаларининг фойдалари-ға бирор иш кўрдими, кўрмоқчи бўлдими?\nМана шул саволга — «йўқ!»дан бошқа бир жавобимиз йўқдир. Юртимиз: элли(к) йиллик бир идорайи аскарийа остида турдиғи ўчун биз Оврупонинг маданий миллатлари билан кўришолмадиқ, унларнинг ижтимоий ва иқтисодий фикрлариндан истифода қилолмадиқ. Бизнинг кўзларимизни очдурмаслик учун фикри очиқ татар қариндошларимизнинг дахи Туркистондан ер олмоқ ва Туркистонда мактаб очмоқлари манъ этилди.\nБизнинг диний ва миллий ҳиссиётларимизни ўлдирмак тилаги билан Ўстраумов каби мутаассиб пўпларнинг идорасинда ғазита чиқарилди, мактаб очилди, лекин ўз миллатимиз ва диёнатимизни онглатмоқ учун ўз тарафимиздан очилғон мактаблар ва ғазиталар боғланди, шаръий маҳкамаларимизнинг ҳуқуқ ва салоҳиятларидан буюк бир қисми ғасб этилди. Маҳкамаларда, уйларда, йўлларда, тижорий ишларда, ҳатто вағон арбаларинда Туркистон ерлисининг ҳуқуқи Туркистон мусофири бўлғон рус ва арманидан тубанда тутилди.\nБухоро ва Хива ҳукуматларининг дохилий истиқлоллариға, миллий номуслариға турли баҳоналар билан тажовузлар қилинди. Бу икки ҳукумат ўз ўлкаларинда ўз ҳукм-ларини юрутолмас бўлдилар. Мамлакат ва миллат қоидалариға бу икки ҳукумат тарафиндан сира бирон ҳаракат содир бўлғонда ҳам неча қизғин нўталар ва золимона таҳқир билан йўллари олинди.\nЭлли(к) йилда(н) бери шундайин ҳақсизлиқлар ва зулмлар орасида бўғулиб келган Туркистон бу кун ўз мухториятини эълон қилди. Ҳўқандда ижтимоъ этган Туркистоннинг тўртинчи қурултойи ўз баённомасинда «федератса асосига қурулғон Русия жумҳурияти ила бирликда қолғони ҳолда Туркистон мухторияти» деган сўзни ёзиб Рус ҳукуматиға содиқ қолдиғини билдурди.\nШунинг ила баробар «Туркистонда ақолият ташкил қилғон миллатларнинг ҳуқуқларининг ҳар жиҳатдан сақланмоғини ҳам тантанали суратда» эълон этилиб, адолат байроғин кўтарди.\nЭлли(к) йилдан бери шунча зулм орасинда қолғон Туркистон бу кун ўз мухториятини шунча адолат ва садоқат билан эълон қилибдур. Билмадиқ нечундирким, ҳозирда иш бошинда турғон адолатчи большевиклар муни қабул қилмай турайлар!..\n«Ҳуррият» рўзномаси, 1917 йил, 63—64-сонлар